CUVÂNT ÎNAINTE

Viaţa omului modern, confortul şi calitatea acesteia sunt ameninţate tot mai des fie de mediul în care acesta trăieşte şi îşi dezvoltă habitatul fie tocmai de tehnologiile care, de fapt, sunt sursa acelui confort şi calităţi.

Ca să aibă acces la resursele de apă, comunităţile umane sau aşezat în apropierea râurilor chiar dacă acestea le afectau prin inundaţii. Comunităţi dispuse pe mari areale, de secole, au fost distruse aproape în întregime de dezastre devastatoare: cutremure, de alunecări de teren, furtuni  puternice, taifunuri sau uragane, natura nesocotind, de atâtea ori, dorinţa omului de a o controla în totalitate. 
 

 Ca să producă materiale noi, necesare unei industrii şi economii în           continuă expansiune oamenii au început să dezvolte tehnologii chimice, biologice sau nucleare uitând că acestea pot genera, dacă nu sunt atent controlate şi supravegheate avarii, explozii sau accidente cu consecinţe dintre cele mai devastatoare pentru comunităţile învecinate şi nu numai. Să ne aducem aminte de Bhopal India, Severso, Italia şi nu în ultimul rând de Cernobil iar acestea sunt doar câteva din multele exemple care au îndurerat şi îngrijorat lumea.

   
Ştiri tot mai dese despre accidente grave  cu tot mai rapide şi performante  mijloace de transport, fie aerian, fie rutier, fie feroviar înconjoară lumea impresionând şi îndurerând în egală măsură.


Fiecare un asemenea eveniment se constituie într-o lecţie de învăţat : se caută explicaţii, se analizează cauze se găsesc soluţii. De fiecare dată apar noi standarde, norme, proceduri care ar trebui să reducă cât mai mult posibil producerea unor fenomene similare, să diminueze impactul şi să crească gradul  de securitate al comunităţilor în faţa unor asemenea ameninţări.

Prevenirea este o atitudine şi o măsură totodată, care ar trebui să diminueze  impactul unor asemenea fenomene asupra comunităţilor şi asupra vieţii omeneşti. Se spune că un dolar investit în activităţi şi măsuri de prevenire  împotriva efectelor dezastrelor face să se reducă  de opt ori impactul acestora  asupra colectivităţilor. Cunoaşterea  este o asemenea măsură. Cei ce cunoaşte este preventiv, este conştient de riscul care îi poate ameninţa  viaţa şi ştie cum să reacţioneze dacă acesta se produce.


Broşura de faţă se doreşte a fi o modalitate de conştientizare a cetăţenilor  judeţului BUZĂU cu privire la riscurile (dezastre naturale, catastrofe şi alte situaţii cu caracter de urgenţă) care le pot ameninţa viaţa, bunurile şi habitatul, un instrument de cunoaştere şi planificare  a măsurilor de protecţie individuală şi familială. Veţi găsi aici atât informaţii referitoare la riscuri şi măsuri generale de protecţie în cazul manifestării acestora cât şi particularităţi ale manifestării acestora pe raza judeţului nostru. Ştiind, veţi fi mai bine pregătiţi să reacţionaţi atunci când viaţa dumneavoastră, a familiilor dumneavoastră şi bunurile ce vă aparţin vor fi ameninţate, veţi reuşi să vă formaţi deprinderile şi reflexele ce salvează.
I. JUDEŢULUI BUZĂU AŞEZARE GEOGRAFICĂ
Judeţul BUZĂU este situat în partea de sud–est a României şi se învecinează cu judeţele BRAŞOV, BRĂILA, COVASNA, VRANCEA, IALOMIŢA, PRAHOVA, deţinând 2,6% din suprafaţa ţării.

BUZĂUL ocupă cea mai mare parte a bazinului hidrografic al râului cu acelaşi nume, cuprinzând în mod armonios toate formele de relief: munţi în partea de nord, câmpie la sud, între acestea situându-se zona colinară subcarpatică. Altitudinea maximă se situează în Vârful PENTELEU (1.772 m), iar cea minimă în Valea Călmăţuiului (40 m).

Judeţul BUZĂU este situat în partea central-estică a României, în sud-estul Carpaţilor Orientali, axat pe cursul superior şi mijlociu al râului BUZĂU, între 44 grade şi 44 minute şi 45 grade şi 49 minute latitudine nordică şi între 26 grade şi 4 minute şi 27 grade şi 26 minute longitudine estică.

Cele trei trepte de relief, la cadrul redus al judeţului, pot fi socotite în acelaşi timp şi zone, întrucât ele se extind, începând de la nord spre sud, una în continuarea celeilalte. Între zona subcarpatică şi cea de câmpie se individualizează şi o fâşie de tranziţie, formată din glacisuri şi piemonturi.


Forme de relief reprenzative:
· Munti: 
· Munţii Buzăului ;

· Masivul Penteleu ;.

· Masivul Podu Calului ;
· Masivul Siriu ;
· Masivul Monteoru ;
· Culmea Ivăneţu ;
· Munţii Vrancei ;
· Dealuri
·  Subcarpaţii Buzăului ;
·  Grupa centrală (Dealurile Botanului) ;     
·  Dealurile Muscelului ;      

·  Dealurile Dalma ;    
 
·  Dealurile Bocului ;  

·  Dealurile Pâclelor ;
·  Grupa sudică (Istriţa-Ciolanu) ; 
·  Dealul Istriţa ;     
·  Dealul Ciolanu ;
·  Depresiunea Nişcovului ;
  
·  Grupa estica (Dealurile Câlnăului ;
·  Dealurile Bisocii ; 
 
·  Culmea Blăjani ;
·  Dealurile Budei ;   


·  Dealul Căpăţânei ;
·  Grupa vestică ;    
 
·  Dealul Corneţel ;    

·  Dealul Priporului ;             
·  Dealul Salcia ;
Depresiuni :

· Depresiunea Pătârlagele ;
· Depresiunea Cislău ;
· Depresiunea Pârscov ;    
 
· Depresiunea-culoar Răteşti - Scorţoasa -Vintila Vodă ;
Câmpii :   

· Câmpia Gherghiţei ;

· Câmpia Bărăganului de Mijloc ;
· Câmpia Buzău – Călmăţui ;
· Câmpia Râmnicului ;   

Deoarece în judeţul BUZĂU se întâlnesc forme de relief variat, care prin particularităţilor lor influenţează desfăşurarea regimului termic, eolian şi pe cel al precipitaţiilor atmosferice, clima, deşi temperat continentală, are anumite nuanţe ce se suprapun treptelor de relief. Astfel, se pot întâlni nuanţe de climat montan deluros şi de adăpost.

În ţinuturile dealurilor subcarpatice temperatura medie anuală înregistrează valori cuprinse între 4-8oC, iar precipitaţiile în jur de 600-800 mm. anual. Pe dealurile de podiş, temperatura medie anuală este cuprinsă între 8-10oC, precipitaţiile scad la 400-600 mm. anual, iar vânturile au frecvenţă mare, în general pe direcţia nord-sud, dar se accentuează din direcţiile  vest şi est, specific Câmpiei Bărăganului.
II. SITUAŢII DE URGENŢĂ, DEZASTRE, GENERALITĂŢI
A. DEFINIŢII
1. Ce este situaţia de urgenţă?

Un eveniment excepţional, cu caracter nonmilitar,care prin amploare şi intensitate ameninţă viaţa şi sănătatea populaţiei, mediului înconjurător, valorile materiale şi culturale importante iar pentru restabilirea stării de normalitate sunt necesare adoptarea de măsuri şi acţiuni urgente, alocarea de resurse suplimentare şi managementul unitar al forţelor şi mijloacelor implicate.

2. Ce este starea potenţial generatoare de situaţii de urgenţă?

Un complex de factori de risc care prin evoluţia lor necontrolată şi iminenţa ameninţării ar putea aduce atingere vieţii şi populaţiei, valorilor materiale şi culturale importante si factorilor de mediu.

3. Ce inţelegem prin factor de risc?
   
Un fenomen, proces sau complex de împrejurări congruente, în acelaşi timp şi spaţiu, care pot determina sau favoriza producerea unor tipuri de risc

4. Care sunt tipurile de risc?
    
Tipurile de risc sunt : incendiile, cutremurele,  inundaţiile, accidentele, avariile, exploziile, alunecările sau prăbuşirile de teren, îmbolnăvirile în masă, prăbuşiri ale unor construcţii, instalaţii ori amenajări, eşuarea sau scufundarea unor nave, căderi de obiecte din atmosferă ori din comos, tornade, avalanşe, eşecul serviciilor de utilităţi publice şi alte calamităţi naturale, sinistre grave sau evenimente publice de amploare, determinate ori favorizate de factorii de risc specifici.

5. Ce este un dezastru?
 Este evenimentul  datorat declanşării unor tipuri de riscuri, din cauze naturale sau provocate de om, generator de pierderi umane , materiale sau modificari ale mediului şi care, prin amploare,  intensitate şi consecinţe, atinge ori depăşeşte nivelurile specifice de gravitate stabilite prin regulamentele privind gestionarea situaţiilor de urgenţă, elaborate şi aprobate potrivit legii. 
6. Ce este înştiinţarea ?
Prin înştiinţare se înţelege activitatea de transmitere a informaţiilor  autorizate despre iminenţa producerii sau producerea dezastrelor şi/sau a conflictelor armate către autorităţile administraţiei publice centrale sau locale, după caz, în scopul evitării surprinderii şi al realizării măsurilor de protecţie.
7. Ce este avertizarea ?
Aducerea la cunoştinţa populaţiei a informaţiilor necesare despre iminenţa producerii sau producerea unor dezastre. 
8. Ce este prealarmarea ?

Transmiterea mesajelor sau semnalelor de avertizare către autorităţi despre probabilitatea producerii unor dezastre sau a unui atac aerian. 

9. Ce este alarmarea ?

Transmiterea mesajelor sau semnalelor de avertizare a populaţiei despre  iminenţa producerii unor dezastre sau a unui atac aerian.
10. Ce este adăpostirea ?

Măsura specifică de protecţie a populaţiei, a bunurilor materiale, a valorilor  culturale şi de patrimoniu, pe timpul ostilităţilor militare, împotriva efectelor atacurilor aeriene ale adversarului.

11. Ce se înţelege prin adăposturi de protecţie civilă ?

Adăposturile de protecţie civilă sunt spaţii special amenajate pentru protecţia personalului în situaţii de urgenţă, proiectate, executate, dotate şi echipate poptrivit normelor şi instrucţiunilor tehnice elaborate de Inspectoratul General pentru Situaţii de Urgenţă şi aprobate de ministrul Internelor  şi Reformei Administrative.
II. DEZASTRE CE SE POT PRODUCE  IN JUDEŢUL BUZĂU

	RISCURI IN JUDETUL BUZAU



	FENOMENE

METOROLOGICE

PERICULOASE
	FURTUNI
	Specifice zonelor de ses:
Câmpia Gherghiţei ;

Câmpia Bărăganului de Mijloc ;
Câmpia Buzău – Călmăţui ;
Câmpia Râmnicului 

	
	INUNDATII
	Se pot produce în urma ploilor torenţiale, topirii masive a zăpezilor, alunecărilor de teren sau unor deversări accidentale a acumulărilor hidrotehnice existente pe teritoriul judeţului. Principalele cursuri de apă şi zone aferente acestora care prezintă riscul producerii inundaţiilor cu urmări catastrofale sunt, în principal, următoarele:

Râul BUZĂU; Râul RÂMNICU SĂRAT; Râul SLĂNIC; Râul CÂLNĂU; Pârâul NEHOIU; Pârâul CĂTIAŞU; Pârâul BĂLĂNEASA; Pârâul BÂSCA MARE; Pârâul BÂSCA CHIOJDULUI.


	
	TORNADE
	Posibila zona de manifestare in zana de campie :
Câmpia Gherghiţei ;

Câmpia Bărăganului de Mijloc ;
Câmpia Buzău – Călmăţui ;
Câmpia Râmnicului 

	
	SECETA
	Posibila zona de manifestare in zana de campie  in perioadele de vara – toamna. Poate afecta localitatile care au alimentare cu apa de suprafata.

	
	INZAPEZIRI
	Cea mai expusa este zona de campie.
-DN.2 (E.85) -  LIMPEZIŞ-CĂLDĂRUŞANCA
 SPĂTARU – COSTEŞTI
- zona CRUCEA COMISOAIEI
-D.N. 1 B – LIPIA – POPAS MEREI – ULMENI
-D.N. 2 B – zona VERGULEASA – TĂBĂRĂŞTI ;MÂNZU - CILIBIA; CILIBIA – BÂLHACU – C.A. ROSETTI - VIZIRENI

-D.N. 22 – RÂMNICU SĂRAT – BALTA ALBĂ – BRĂILA
-D.J. 203 I – GARA CILIBIA – CARAGELE
-D.C. 28 – CARAGELE – LUCIU – LARGU
-D.N. 2 C – POGOANELE – CĂLDĂRĂŞTI
-D.J. 203 D – SĂLCIOARA – BRĂDEANU – MITROPOLIA
-D.C. 34 – MITROPOLIA – SMÂRDAN
-D.C. 162 – SCUTELNICI – AMARU 

	INCENDII DE PADURE
	Zonele de padure de conifere aflate in bazinele raurilor si zonele de vegetatie uscata din zona colinara

	CADERI DE GRINDINA
	Se pot produce în urma unor ploi torenţiale in zona  localitatilor:

BREAZA – PIETROASELE;

MEREI – NĂIENI;

POŞTA CÂLNĂU – SUDIŢI – ZĂRNEŞTI – BLĂJANI;

CERNĂTEŞTI – BECENI – VINTILĂ VODĂ.

	AVALANSE
	Nu s-au inregistat

	FENOMENE DISTRUCTIVE

DE

ORIGINE GEOLOGICA
	ALUNECARI SI PRABUSIRI DE TEREN
	Se pot produce în urma unor ploi torenţiale de lungă durată sau ca dezastre complementare a unor seisme, din cauza ridicării pânzei freatice şi neexecutării lucrărilor de îmbunătăţiri funciare şi regularizare a cursurilor de apă, în special în raioanele localităţilor: -SCORŢOASA; CHILIILE; PÂRSCOV; BUDA; MÂNZĂLEŞTI; ODĂILE; CĂNEŞTI ; COZIENI ; BOZIORU; BISOCA ; VIPEREŞTI;PĂNĂTĂU; PARDOŞI; MURGEŞTI ; LOPĂTARI;  GURA TEGHII ; BERCA ; NEHOIU .


	
	CUTREMURE DE PAMANT
	     Judeţul BUZĂU este situat  în zona de risc seismic VIII a cutremurelor de adâncime cu epicentrul în zona VRANCEA.

      Ca urmare a condiţiilor geografice şi geologice, în judeţul BUZĂU există pericolul manifestării acţiunilor distructive a unor cutremure de pământ, alunecări de teren şi/sau dezastre complementare acestora.

	RISCURI TEHNOLOGICE

	ACCIDENTE TEHNOLOGICE
	    Cele mai periculoase accidente tehnologice ce se pot produce în judeţul BUZĂU sunt :

-avarii la barajele SIRIU şi CÂNDEŞTI, urmate de inundaţii de mari proporţii în zona localităţilor situate pe valea r. BUZĂU, în aval de aceste obiective. Planul de intervenţie în cazul avarieri barajului SIRIU este întocmit de Direcţia Apelor BUZĂU - IALOMIŢA, iar planul de intervenţie în cazul avarierii barajului CÂNDEŞTI de către S.C. HIDROEOLECTRICA S.A. – Sucursala Hidrocentrale  BUZĂU; 

-accidente tehnologice la instalaţiile industriale, altele decât accidentele chimice, la agenţi economici ca : S.C. GRUP ROMET S.A., S.C. BETA S.A., S.C. DUCTIL STEEL S.A., S.C. DUCTIL S.A., S.C. ROTEC S.A., S.C. S.C. PETROM S.A. – MEMBRU OMV GRUP, FIELD TORCEŞTI – BURCIOAIA –BĂRBUNCEŞTI, S.C. FERMIT S.A., S.C. BOROMIR S.A., S.C. AGRICOVER S.A., S.C. BUNGE ROMÂNIA S.R.L.- Punct de lucru Buzău; S.C. GEROM S.A.; S.C. ROMCARBON S.A., S.C. CORD S.A., S.C. HOEGANAES EUROPE S.A., S.C. ELARS S.A., S.C. AGRANA S.A., S.C. METAPLAST S.A., S.C. VAE APCAROM S.A 

	ACCIDENTE CHIMICE ŞI ACCIDENTE MAJORE ÎN CARE SUNT IMPLICATE SUBSTANŢE PERICULOASE CONFORM PREVEDERILOR DIRECTIVEI EUROPENE SEVESO TRANSPUSĂ ÎN ROMÂNIA PRIN  H.G. 804/2007
	    Sunt accidentele în urma cărora se produce o eliberare necontrolată în mediul înconjurător a unor substanţe toxice industriale în concentraţii mai mari decât cele admise de normele internaţionale (C.M.A.) şi care pun în pericol viaţa şi sănătatea populaţiei.

    Principalele surse de risc chimic în judeţul BUZĂU sunt următorii agenţi economici :  S.C. AVICOLA S.A., S.C. URSUS BREWERIUS S.A – SUCURSALA BUZĂU.
    Operatorii economici cuprinşi în inventarul judeţean al obiectivelor Seveso:  S.C. PETROM S.A. – MEMBRU OMV GRUP- Depozitul PECO Buzau, S.C. AGRICOVER S.A. Baza  Siloz  Pogoanele,  S.C. TOTAL TRANS GAZ S.R.L. BUZĂU, S.C. HIDROCONSTRUCŢIA S.A. BUCUREŞTI, SUCURSALA SIRIU -  Depozit Tainita

	ACCIDENTE MAJORE

PE

 CĂILE DE COMUNICAŢII
	Pe căile de comunicaţii rutiere (E – 85, DN-10, DN-18,DN-2 B, DN-2 C şi drumurile judeţene) şi pe cele feroviare (în special magistralele SĂHĂTENI – BUZĂU - Rm.-SĂRAT, BUZĂU – FĂUREI şi BUZĂU - NEHOIAŞU) se pot produce  accidente majore datorită unor defecţiuni tehnice, neglijenţei în exploatare sau ca urmare a unor dezastre (cutremure, alunecări de teren, inundaţii, etc.).

	URGENŢE RADIOLOGICE
	Se pot produce  în urma unor accidente la operatorii economici care deţin surse de radiaţie sau materiale radioactive pe timpul transportul acestora sau în cazul căderi de sateliţi cu alimentare nucleară.

	POLUARE APA
	Se pot produce  pe principalele cursuri de apa

	PRABUSIRI DE CONSTRUCTII , INSTALATII SAU AMENAJARI
	Nu au fost identificate

	ESECUL UTILITATILOR PUBLICE
	Se pot produce la alimentare cu energie electrica, gaze naturale si apa potabila

	CADERI DE OBIECTE COSMICE DIN ATMOSFERA SAU DIN COSMOS
	Se pot produce in orice loc pe teritoriul judetului;

	INCENDII DE MASĂ
	    Se pot produce ca urmare a neglijenţei în exploatare, nerespectării normelor P.S.I., descărcărilor electrice, accidentelor de circulaţie, actelor de sabotaj executate de elemente teroriste, cutremure, etc., în special la următoarele obiective : 

-în zonele împădurite ale judeţului BUZĂU;

-în zonele cultivate cu păioase, pe timpul existenţei culturilor respective;

-depozitele de carburanţă din localităţile BUZĂU, Rm.-SĂRAT, NEHOIU, BERCA, POGOANELE, PĂTÂRLAGELE, MEREI, CISLĂU, MĂRUNŢIŞU, LIMPEZIŞ, VIZIRENI, POŞTA CÂLNĂU;

- depozite C.L. aparţinând unităţilor militare şi operatorilor economici posesori de parc auto, cu capital de stat sau privat;

-schela de extracţie produse petroliere BERCA;

-schele de extracţie gaze naturale de la : BĂRBUNCEŞTI, BOLDU, BALTA ALBĂ, GHERGHEASA, BOBOC, BRĂGĂREASA.

     Dezastrele datorate focului sunt complexe şi pot avea efecte complementare ca: explozii, degajări de gaze toxice, avarii la reţelele electrice şi de gaze.

	ASANAREA MUNITIEI
 RAMASA NEEXPLODATA
	Asanarile executate in ultimii ani au evidentiat o densitate crescuta a elementelor de munitie in zonele: RAMNICU SARAT,  BUZAU,  POSTA

CALNAU, VERNESTI, CILIBIA, COCHIRLEANCA , MEREI,  STALPU, MOVILA BANULUI, POGOANELE , UNGURIU, PATARLAGELE, MARACINENI

	RISCURI BIOLOGICE



	IMBOLNAVIRI IN MASA
	EPIDEMII
	-Meningita acuta virala cu virusul West-Nile;
-boala diareica acuta la copii din colectvitatii;

-Hepatita acuta epidemica

	
	EPIZOOTII
	-pesta porcina;
-Tuberculoza bovina;

-leucoza enzootica bovina


IV. REGULI GENERALE CARE TREBUIE RESPECTATE IN    CAZUL UNUI DEZASTRU


I. Inainte de producerea dezastrului : 

· învăţaţi semnalele de alarmare transmise prin sistemul protecţiei civile, al autorităţilor şi a altor organizaţii abilitate să intervină în astfel de situaţii;

· păstraţi-vă calmul;

· deschideţi aparatele de radio şi televizoarele şi ascultaţi informaţiile generale emise pe aceste căi, buletinele meteorologice , sfaturile transmise de autorităţile  în drept;

· dacă sunteţi sfătuit să părăsiţi localitatea, zona sau locuinţa, faceţi prompt acest lucru;

· în situaţie de dezastru, folosiţi telefonul numai pentru a anunţa sau semnala autorităţilor locale evenimente importante , cum ar fi incendiile, inundaţiile, alunecările de teren, accidentele majore, înzăpezirile  sau orice alte tipuri de dezastre sau pentru a solicita ajutorul medical;

· păstraţi la îndemână, în casă sau în jurul ei , un stoc de provizii suficient de mare ca să vă ajute să supravieţuiţi câteva zile. Dacă sunteţi acasă aceste provizii vă vor ajuta să treceţi fără greutăţi peste perioada de pericol. Dacă sunteţi evacuaţi şi trebuie să vă deplasaţi  în alte localităţi,  luaţi-vă o rezervă de alimente pe care să le folosiţi pe drum sau după ce ajungeţi în locurile indicate. Cele mai importante articole de primă necesitate pe care trebuie să le păstraţi la îndemână sunt : apa, hrana, medicamentele, trusa de prim ajutor şi documentele personale.


II. După producerea dezastrului :
· respectaţi cu stricteţe măsurile stabilite, îndrumările şi comunicările autorităţilor, organelor cu atribuţii în domeniul gestionării situaţiilor de urgenţă şi ale autorităţilor de Cruce Roşie;

· pătrundeţi cu mare precauţie în interiorul clădirilor care au fost avariate sau slăbite;

· nu intraţi cu torţe, lumânări sau ţigări aprinse în clădirile avariate sau care au fost inundate;

· nu atingeţi firele electrice sau rupte;

· dacă simţiţi miros de gaz, deschideţi toate ferestrele şi uşile, închideţi robinetul principal de gaze, părăsiţi casa imediat şi dacă aveţi posibilitatea, anunţaţi unitatea de distribuţie a gazelor;

· dacă diferite aparate electrice sunt ude, întâi întrerupeţi sursa principală de curent electric,  ştergeţi şi uscaţi aceste echipamente şi numai după aceste operaţiuni conectaţi-le la priză. Atenţie ! Nu faceţi acest lucru dacă sunteţi ud sau staţi în apă ; 
· verificaţi rezervele de hrană şi apă înainte de a le folosi;
· urmăriţi instrucţiunile organelor abilitate  în legătură cu folosirea apei şi alimentelor ;

· dacă este necesar, cereţi alimente,îmbrăcăminte, asistenţă medicală şi adăpost;

· îndepărtaţi-vă de zonele  calamitate;

· nu împiedicaţi acţiunile forţelor de intervenţie şi sprijiniţi-le dacă vi se cere acest lucru;

· respectaţi cu stricteţe măsurile impuse de autorităţi şi sprijiniţi echipele de voluntari ai Crucii Roşii sau a altor organizaţii de voluntari venite în sprijin ;

· după trecerea pericolului anunţaţi rudele sau apropiaţii  pentru ca aceştia să ştie că sunteţi în siguranţă, în caz contrar autorităţile pot pierde timp căutându-vă.

III.RISCURI
A. INUNDAŢII
1. Cum se produce inundaţia?
Prin inundaţie se înţelege acoperirea terenului cu un strat de apă stagnat sau în mişcare care prin mărimea sau durata sa provoacă  pagube şi dereglează buna desfăşurare a activităţilor social-economice din zona afectată. 
Inundaţiile sunt provocate de fenomene naturale cu caracter aleatoriu , de fenomene accidentale sau de activităţi umane.

Inundaţia apare atunci când albia unui râu nu poate prelua toată apa căzută din cer. Apele râurilor mari cresc şi scad mai încet decât cele ale râurilor mici.
2. De ce apar tot mai des inundaţiile ?
Inundaţiile şi alunecările de teren se datorează în mare parte distrugerii pădurilor din bazinele hidrografice. Pădurile au un rol  important în protejarea versanţilor de eroziune. În absenţa lor, versanţii se prăbuşesc, apar torenţii care distrug malurile, colmatează albiile râurilor şi conduc la revărsări catastrofale de ape. Singura  soluţie pe termen lung  este dezvoltarea  fondului forestier.

3. Care este semnalul de alarmă la inundaţii?
 ALARMĂ LA DEZASTRE
 – 5 sunete (impulsuri) a 16 secunde fiecare cu pauze de 10 secunde între ele.

ÎNCETAREA ALARMEI
– Sunet continuu, cu durata de 2 minute

4. Care sunt regulile de bază în caz de inundaţii?
· învaţă  semnalele de alarmare transmise prin sistemul protecţiei civile ;
· ascultă informaţiile oficiale şi buletinele meteorologice;

· semnalează autorităţilor locale despre inundaţiile, alunecările de teren şi accidentele majore;

· păstrează la îndemână un stoc de provizii pentru câteva zile;

· la evacuare, ia cu tine  documentele personale şi alimente pentru a le folosi pe drum.
5. Cum se formează viitura?
Viitura este un fenomen de creştere şi descreştere rapidă şi semnificativă a debitelor şi nivelelor unui curs de apă. Reprezentând grafic variaţia debitului sau a nivelului în timpul viiturii se obţine hidrograful debitelor, respectiv al nivelului viiturii.
Viitura este provocată de un aport de apă (ploaie torenţială, furtună, topirea zăpezii) asupra unui râu. Viiturile apar atunci când toate apele afluente unui râu primesc apă în exces. Intr-o albie ce are deja un volum de apă curgătoare, viitura împinge apa existentă, astfel că valul principal este o apă curată, urmată de apă tulbure încărcată cu pietre, sol, vegetaţie.

6. Ce facem în caz de  viitură?
· dacă eşti în apropierea apei, înainte de viitură vei simţi un curent de aer neobişnuit. Încearcă să ajungi pe un loc cât mai ridicat, pentru evitarea pe cât posibil a impactului cu viitura;
· nu fugi prin apă şi nu înnota, pentru că riscul de hipotermie creşte prin udarea completă a corpului;

· dacă ai  rămas izolat cu un grup, poziţia optimă de aşteptare este în doi, aşezaţi şi grupaţi spate în spate pentru a reduce pierderile de căldură;

· economiseşte lumina şi hrana şi pune repere pentru a urmări evoluţia nivelului apelor;
· nu uita că cei prinşi de viitură în locuri izolate nu au murit niciodată de frig sau de foame, ci întotdeauna pentru că au încercat să înfrunte apele furioase. Singura salvare în acest caz este echipa de salvare.

7. Cine conduce acţiunile de intervenţie la inundaţii ?
La nivel local, primarul, ca şi preşedinte al comitetului local pentru situaţii de urgenţă, pune în aplicare planul de apărare împotriva inundaţiilor şi asigură mijloacele tehnice şi materialele specifice acestui tip de intervenţie. 

8. Ce faci dacă inundaţia te surprinde acasă?
· pune culcate la pământ într-un loc singur, mobila de curte, uneltele de grădină sau alte obiecte care pot fi luate de vânt sau de apă;

· blochează ferestrele astfel  încât ele să nu fie sparte de vânturi puternice, apă, obiecte care plutesc sau aluviuni;
· evacuează animalele şi bunurile de valoare în locuri de refugiu cunoscute. Incuie uşile casei şi ferestrele după ce închizi apa, gazul şi instalaţiile electrice.
9. Ce faci dacă inundarea casei este iminentă?
Mută obiectele care se pot mişca în partea cea mai de sus a casei. Deconectează aparatele, părăseşte locuinţa şi mergi spre etaje superioare, acoperişuri, înălţimi. 
10. Ce faci  dacă se ordonă evacuarea?
· respectă ordinea de evacuare stabilită: copii, bătrâni, bolnavi şi în primul rând, populaţia din zonele cele mai periclitate;

·  înainte de părăsirea locuinţei întrerupe alimentarea cu apă,  gaze, energie electrică şi închide ferestrele;

·  scoate animalele din gospodărie şi dirijează-le către  locurile  care le oferă protecţie. Ia cu tine documentele personale, alimente, apă,  trusă sanitară, un mijloc de iluminat, un radio;
· după sosirea la locul de refugiu, comportându-te cu calm, ocupă locurile stabilite, supraveghează copii, respectă măsurile stabilite.
11. Ce faci la reîntoarcerea acasă ?
· nu intra în locuinţă în cazul în care aceasta a fost avariată sau a devenit  insalubră;

· nu atinge firele electrice;
· nu consuma  decât apă fiartă. Consumă alimente numai după ce au fost curăţate , fierte şi după caz, controlate de organele sanitare;
· nu folosi instalaţiile de apă, gaze, electricitate decât cu aprobare;
· acordă ajutor victimelor inundaţiilor;
· execută lucrări de înlăturare  a urmărilor inundaţiei, curăţirea locuinţei şi mobilierului, dezinfectarea încăperilor, repararea avariilor.
12. Cum se previn bolile în zone inundate?
Prin vaccinare împotriva febrei tifoide şi a hepatitei  A., dezinfectarea cu var cloros a fântânilor, caselor şi beciurilor în care a băltit apa. Consumul apei se va face la 30 de  minute de la fierbere. Se păstrează  igiena corporală, se evită expunerea prelungită la frig şi se anunţă la telefon 112 simptomele de febră, dureri de burtă, stare de vomă.

13. Care este cea mai gravă boală post – inundaţii ?

Leptospiroza, este o boală comună mai multor specii de animale şi oamenilor, cauzată de microorganismele, aşa numite leptospire. Dezvoltarea agenţilor patogeni  este legată de solul umed şi apa caldă , dar prezintă o rezistenţă mare şi la temperaturi scăzute, păstrându-se până la un an , în mediu îngheţat.  In apa bazinelor deschise, leptospirele pot rezista 10-20 zile, în urină – câteva săptămâni , în produse alimentare – câteva zile. Sunt cel mai frecvent vehiculate de rozătoare  şi ouăle  de raţă pot deveni sursă de infecţie, dacă acestea sunt consumate fără o preparare termică suficientă pentru distrugerea lor. 

Calea de infecţie cea mai frecventă este calea digestivă, dar pielea macerată ca urmare a expunerii ei îndelungate la mediu umed , este cu uşurinţă străbătută de formele vegetative ale germenilor. Leptospirele nu rezistă la uscăciune  şi temperaturi înalte şi sunt sensibile la acţiunea razelor solare. Substanţele dezinfectante (cloramina, clorura de var, formol în concentraţie de 2 % ) distrug uşor leptospirele. Sensibilitatea leptospirelor  faţă de antibiotice înlesneşte tratamentul bolii. Focarele  naturale sunt mai ales teritoriile cu relief jos (luncile râurilor, lacurile).

Sursa principală animală sunt bovinele şi porcinele, dar circulaţia leptospirelor este menţinută de şobolani. Transmiterea bolii de la animale la om se face uşor, pe diferite căi : la îngrijirea animalelor, la contactul cu urina animalelor bolnave, sau pe cale alimentară cu produse contaminate de rozătoare.


Simptome:  frisoane, febră, slăbiciune generală, insomnie, greaţă, vomă, dureri lombare. Toţi bolnavii de leptospiroză trebuie spitalizaţi.
14. Cum ne pregătim pentru o eventuală inundaţie ?

· interesaţi-vă la oficialităţile locale dacă proprietatea dumneavoastră se află într-o zonă predispusă la inundaţii sau cu risc ridicat (ţineţi minte că şi în afara zonelor cu risc înalt se produc deseori inundaţii);

· întrebaţi cum vă puteţi proteja casa de inundaţii ;
· identificaţi barajele existente în zona în care locuiţi  şi determinaţi dacă ele reprezintă un potenţial pericol pentru dumneavoastră;
· cumpăraţi un aparat de radio alimentat cu baterii şi seturi de baterii de rezervă , pentru a putea afla de la posturile de radio toate modificările emise de autorităţi legate de inundaţii ;
· afişaţi numerele de telefon ale serviciilor de urgenţă lângă telefon. Invăţaţi copii să sune la 112;
· fiţi pregătit pentru evacuare. Formalizaţi-vă cu rutele de evacuare din comunitatea unde locuiţi şi aflaţi unde puteţi găsi zone înalte.  Planificaţi şi exersaţi o rută de evacuare în caz de inundaţii cu familia dumneavoastră;

· discutaţi cu familia despre inundaţii. Planificaţi un loc de întîlnire pentru membrii familiei pentru eventualitatea în care sunteţi separaţi în cazul unui dezastru şi nu vă puteţi întoarce acasă. Rugaţi o persoană de contact din afara localităţii la care vor suna toţi membrii familiei pentru a anunţa că sunt nevătămaţi. In cazul anumitor urgenţe convorbirile interurbane sunt posibile chiar şi când liniile locale sunt întrerupte. Asiguraţi-vă că toţi membrii  familiei cunosc numele, adresa şi nr. de telefon al persoanei de contact; 
· determinaţi cum aţi putea ajuta membrii de familie care locuiesc separat dar care ar putea avea nevoie de ajutorul dumneavoastră în cazul unei inundaţii. Determinaţi orice nevoie specială pe care ar putea s-o aibă vecinii dumneavoastră;
· pregătiţi-vă să supravieţuiţi pe cont propriu pentru cel puţin trei zile. Alcătuiţi un set de provizii pentru dezastre. Păstraţi un stoc de alimente şi de apă potabilă suplimentară;

· păstraţi documentele importante şi obiectele personale neînlocuibile (cum ar fi fotografii) într-un loc unde nu se vor deteriora. Dacă se prefigurează o inundaţie majoră , luaţi în considerare depozitarea acestora într-o facilitate de stocare;

· învăţaţi cum să întrerupeţi unităţile , cum ar fi alimentarea cu curent electric, gaz şi apă de la întrerupătoarele şi supapele principale. Aflaţi cum funcţionează sistemul de încălzire;

· luaţi în considerare diverse opţiuni pentru a vă proteja proprietatea ;

· evitaţi să construiţi în zone predispuse  la inundaţii, exceptând cazul în care o faceţi pentru a vă supraânălţa locuinţa şi a-i întări structura de rezistenţă ;
· cumpăraţi şi instalaţi pompe de apă, pe care să le puteţi alimenta şi de la generatoare de rezervă în cazul întreruperii curentului;

· amplasaţi centralele, boilerele şi panourile electrice  la etajele superioare sau în pod , dacă există riscul  să fie acoperite de ape. Dacă acestea  se află la parter, ar trebui să se afle cu cel puţin 30 cm. peste limita proiectată de inundaţie a imobilului, iar pereţii  sunt suportul pe care sunt montate să fie din beton;

· angajaţi un electrician  autorizat care să  mute componentele reţelei electrice a casei (înterupătoare, prize, doze şi  cabluri) cu cel puţin 30 cm peste limita proiectată de inundaţie a locuinţei dumnneavoastră ; 
· instalaţi supape de siguranţă (anti-retur) pe conductele de canalizare, pentru ca în caz de inundaţii apa să nu poată pătrunde prin acestea în locuinţa dumneavoastră;
· construiţi bariere pentru a preveni apa să ajungă în clădire , izolaţi pereţii fundaţiilor cu materiale hidroizolante pentru a preveni erodarea structurii de rezistenţă a imobilelor de către apă.

15. Ce faceţi în timpul unei inundaţii ?
· fiţi conştient de riscul unei inundaţii instantanee. Dacă există o şansă oricât de mică de apariţie a unei inundaţii instantanee, mutaţi-vă imediat într-o zonă mai înaltă. Nu aşteptaţi instrucţiuni pentru a  vă deplasa;
· ascultaţi posturile de radio sau televiziune pentru informaţii locale;

· memoraţi cursurile de apă, canalele de scurgere sau alte zone despre care se ştie că pot fi inundate brusc. Inundaţii instantanee pot apărea în astfel de zone chiar şi fără semne prevestitoare tipice, cum ar fi nori de ploaie sau ploi abundente;

· dacă autorităţile locale emit o o alertă de inundaţii pregătiţi-vă de evacuare;

· asiguraţi-vă locuinţa. Dacă aveţi suficient timp, fixaţi sau mutaţi înăuntru toate bunurile aflate afară. Mutaţi bunurile esenţiale  la etajele superioare;
· dacă vi se solicită de către autorităţile locale , întrerupeţi utilităţile de la panourile sau valvele principale. Decontectaţi toate aparatele electrice. Nu atingeţi echipamentele electrice dacă sunteţi ud sau dacă staţi în apă;

· umpleţi căzile şi chiuvetele cu apă pentru cazul în care apa devine contaminată sau furnizarea ei se va întrerupe. Inainte de a le umple sterilizaţi-le prin spălarea cu cloramină; 

· păstraţi în permanenţă setul de provizii pentru dezastre la îndemână;

· dacă vi se spune să vă evacuaţi  locuinţa, conformaţi-vă imediat; 

· dacă apa începe să crească în interiorul locuinţei dumneavoastră înainte să vă evacuaţi , retrageţi-vă la etaj, în pod, iar dacă este necesar pe acoperiş;

· apa provenită din inundaţii poate fi contaminată  cu substanţe chimice, alte substanţe toxice sau cu diverse alte deşeuri. Dacă  aţi venit în contact cu apa provenită din  inundaţii , spălaţi-vă pe mâini cu săpun şi apă dezinfectantă;

· nu vă deplasaţi prin apă curgătoare. Apa curgătoare de numai l5 cm adâncime  vă poate doborâ de pe picioare. Dacă este necesar să vă deplasaţi prin zone inundate , faceţi-o acolo unde apa nu este în mişcare. Folosiţi un braţ pentru a verifica dacă solul din faţa dumneavoastră, este stabil;

· nu treceţi cu maşina prin zone inundate, 15 cm de apă ajung până la caroseria majorităţii autoturismelor cauzând pierderea controlului şi posibila împotmolire, 30 cm de apă sunt suficienţi pentru ca majoritatea autovehiculelor să plutească 60 cm de apă vor mătura aproape orice fel de vehicul. Dacă apa creşte în jurul maşinii dumneavoastră, abandonaţi-o imediat şi mutaţi-vă într-o zonă mai înaltă, dacă puteţi s-o faceţi în siguranţă. Atât dumneavoastră cât şi vehiculul riscaţi să fiţi luaţi rapid de ape, pe măsură ce nivelul inundaţiilor creşte;

· apa conduce curentul electric, deci staţi departe de liniile de tensiune căzute şi de cablurile electrice.

16. Ce să face după inundaţie ?
· evitaţi apa provenită din inundaţie. Apa respectivă  poate fi contaminată cu petrol, benzină sau diverse deşeuri din canalizări. De asemenea, apa respectivă poate fi încărcată electric datorită unor linii electrice subterane sau cabluri căzute la pământ;
· evitaţi apa aflată în mişcare. Apa curgătoare de numai 15 cm adâncime vă poate doborâ de pe picioare;

· fiţi precaut în zonele în care apele s-au scurs. Drumurile pot fi erodate şi pot să se prăbuşească dub greutatea unui autovehicul;
· nu vă apropiaţi de cablurile electrice căzute la pământ şi raportaţi-le imediat companiei de electricitate;

· nu vă apropiaţi de zonele de dezastre stabilite de autorităţi, exceptând cazul în care acestea solicită voluntari;

· întoarceţi-vă acasă  doar când autorităţile indică că o puteţi face în siguranţă. Nu intraţi în clădiri înconjurate de apă. Fiţi extrem de precaut când intraţi în clădiri. Pot exista defecte structurale ascunse, în special la fundaţii;
· înainte de a reveni în locuinţa dumneavoastră , inspectaţi clădirea şi asiguraţi-vă că nu există defecte structurale. Nu intraţi dacă există posibilitatea ca imobilul să se prăbuşească; 

· când reveniţi în locuinţa dumneavoastră nu folosiţi chibrite, brichete sau alte obiecte ce produc o flacără deschisă , deoarece există posibilitatea să se fi strâns gaz în interior. Dacă simţiţi miros de gaz sau auziţi un şuierat deschideţi un geam, părăsiţi  locuinţa rapid şi sunaţi compania de gaze de la un vecin;
· pentru siguranţa dumneavoastră, nu reporniţi curentul înainte ca reţeaua electrică din locuinţă să fie verificată de către un electrician autorizat ;

· luaţi în consideraţie necesităţile de sănătate şi siguranţă a familiei dumneavoastră. Spălaţi-vă pe mâini frecvent cu săpun şi apă curată dacă veniţi în contact cu apa provenită din inundaţii;

· aruncaţi mâncarea care a intrat în contact cu apa provenită din inundaţii , inclusiv conservele ;
· fierbeţi apa de băut şi cea folosită la prepararea mâncării până când autorităţile nu o declară potabilă. Urmăriţi ştirile pentru a afla dacă sursa de apă a comunităţii este sau nu contaminată;
· urmăriţi ştirile pentru a afla unde vă puteţi adresa pentru a fi ajutaţi să obţineţi adăpost , îmbrăcăminte şi mâncare;

· în caz de necesitate apelaţi la cea mai apropiată instituţie medicală pentru a se asigura asistenţă de specialitate;

· reparaţi cât mai curând posibil rezervoarele septice, ţevile şi conductele de apă şi canalizare , instalaţiile sanitare şi de salubritate stricate. Instalaţiile sanitare şi sistemele de canalizare defecte reprezintă un risc serios pentru sănătate;

· asiguraţi-vă că respectaţi standardele şi reglementările locale  când reconstruiţi. Folosiţi materiale şi tehnici de construcţie care să asigure rezistenţa la apă a locuinţei dumneavoastră astfel încât aceasta să fie protejată de viitoarele inundaţii. 
B. 
FURTUNILE
1.Ce sunt furtunile?

Sunt fenomene rezultate din mişcarea rapidă şi puternică, cu forţe distrugatoare şi de lungă durată a aerului.
După pagubele pricinuite, pot fi comparate cu cutremurul de pământ. Furtuna distruge clădiri,  demolează  construcţiile uşoare, stâlpii de înaltă tensiune sau de comunicaţii, rupe şi smulge din rădăcini copacii, scufundă vase, deteriorează magistrale auto, căi ferate.
2. Ce faci dacă ai fost prevenit despre furtună?
· deconectează energia electrică;

· verifică echipamentele audio şi de iluminat care se pot alimenta cu baterii şi asiguraţi surse (baterii) de alimentare. In cazul întreruperii cu energie electrică acestea pot rămâne singura sursă de informare;

· adună membrii familiei acasă. Inchide bine geamurile, uşile, orificiile pentru ventilare. Geamurile mari pot fi protejate cu scânduri;

· de pe acoperiş, balcoane sau alte locuri deschise luaţi  obiectele ce pot fi luate de vânt. Uneltele din gospodărie trebuie duse în încăperi;

· stinge focul în sobe;

· ţine în ordine beciurile, subsolurile pentru a fi folosite în caz de necesitate;

· când furtuna a început, stai în clădire departe de geamuri;

· nu se recomandă ieşitul  în stradă imediat după ce a încetat vântul, deoarece o rafală se poate repeta;
· păstraţi în permanenţă la domiciliu rezerve de alimente conservante, apă potabilă şi medicamente pentru circa 72 de ore;

· pe durata furtunii rămâneţi adăpostiţi, orice deplasare poate fi extrem de periculoasă. 

3. Ce faci dacă furtuna te ia prin surprindere?

· dacă  vijelia te-a găsit în loc deschis, nu fugi, mai bine  este să te adăposteşti într-un şanţ, groapă, orice adâncitură, cât mai lipit de pământ  cu mâinile acoperind capul; 

· nu ceda în faţa panicii, acţionează conştient, reţine pe alţii de la fapte disperate;

· furtuna poate fi însoţită de ploaie, grindină. Nu te apropia de obiectele metalice, de stâlpii de tensiune, de paratrăsnete;

· poziţia în picioare e cu mult  mai periculoasă. Stai departe de copacii izolaţi, dar nici nu te depărta mult de ei. Fulgerul nu loveşte repetat  în acelaşi loc şi de obicei atinge obiectul cel mai înalt sau cel mai masiv;
· după trecerea furtunii, dacă vă aflaţi într-un adăpost public, rămâneţi acolo până la primirea comunicării că acesta poate fi părăsit în siguranţă. Procedaţi la fel şi dacă vă aflaţi la domiciliu.

C. CUTREMURELE
1.Ce sunt cutremurele ?

Cutremurele reprezintă o ruptură bruscă a continuităţii echilibrului unui fragment mai mult sau mai puţin întins din scoarţa terestră sau mantaua terestră.
Declanşate brusc, practic fără semne care să permită prevederea acestor fenomene, cutremurele reprezintă factorul de risc cel mai greu de urmărit şi de prevenit.


2. Principalele caracteristici ale cutremurelor sunt:
· Focar (sinonim cu hipocentru) = punct teoretic din interiorul pământului de declanşare a unui cutremur tectonic;

· Epicentru – protecţia focarului pe suprafaţa pământului ;

· Falie – fractură plană sau uşor curbată a scoarţei terestre în lungul căreia se produc deplasări;

· Intensitate seismică – cuantificarea consecinţelor unui cutremur pe o scară specifică de 12 grade, plecând de la efectele avute asupra populaţiei, a construcţiilor şi a mediului natural .

· Magnitudine – parametru care arată cantitatea de energie eliberată de un cutremur, elaborată în 1935 de S.F.Richter, pe o scară de 9 grade;

· Adâncimea focarului – (hipocentrului) - distanţa  pe verticală din epicentru şi focar.
3. Cum te pregăteşti acasă pentru cutremur?


Experienţa arată că persoanele care au noţiuni despre regulile de asigurare a locuinţelor în caz de cutremur au putut acţiona concret, salvându-şi în acest mod viaţa , familiile şi bunurile materiale, în măsura în care acest lucru este posibil.

Pentru protecţia personală este necesară realizarea măsurilor de protecţie a locuinţei prin : 

· recunoaşterea locurilor în care te poţi proteja : grindină, toc de uşă solid, masă sau birouri rezistente (sub care vă puteţi adăposti);
· identificarea şi consolidarea unor obiecte care se pot deplasa sau cădea în timpul seismului;

· asigurarea măsurilor de înlăturare a pericolului de incendii, evitarea distrugerilor şi protecţia instalaţiilor de alimentare cu electricitate şi gaze;
· cunoaşterea şi întreţinerea în stare de funcţionare a punctelor principale de întrerupere a alimentării cu aceste resurse;
· asigurarea stării de rezistenţă a locuinţei. La nevoie se vor consulta specialiştii în domeniul construcţiilor sau organele de protecţie civilă;

· asigurarea unor rezerve de apă potabilă şi alimente precum şi medicamente de strictă necesitate (mai ales dacă  în familie există bolnavi cronici sub tratament permanent) care pot fi păstrate în timp. Aceste rezerve vor fi verificate periodic, procedându-se la înlocuirea lor atunci când este cazul; 

· asigurarea în locuri cunoscute de toţi membrii familiei şi uşor accesibile a unor obiecte de îmbrăcăminte strict necesare pentru toate situaţiile (timp rece, fenomene meteorologice deosebite etc.) precum şi a unor truse de prim ajutor familial;

· asigurarea unor resurse care să permită deplasarea şi informarea (lanterne, aparat de radio portabil), avându-se grijă ca acestea să fie dotate cu bateriile sau acumulatoarele necesare;

· trebuie cunoscute locurile celor mai apropiate unităţi medicale, numerele de telefon şi sediile inspectoratelor teritoriale de protecţie civilă, pompieri, poliţie, precum şi alte adrese utile;

· prin aceste măsuri simple şi la îndemâna tuturor se pot reduce considerabil pierderile de bunuri materiale şi vieţi omeneşti.
4. Cum te pregăteşti la serviciu pentru cutremur?
Repartizează obligaţii astfel ca toţi să ştie ce să facă ca să nu-i încurce pe alţii. Ţine clădirile în ordine, nu bloca coridoarele, scările. Verifică uşile, să se deschidă uşor şi repede. Este recomandabil să ai stingătoare amplasate în locuri cunoscute şi să ştii să le utilizezi. Obişnuieşte-te să te gândeşti la protecţie şi atunci când te afli în altă locaţie  (în  concediu, în  vizită, la spectacole).
5. Ce faci în timpul cutremurului ?
Este de reţinut faptul că cutremurele de pământ, sunt evenimente care se produc pe neaşteptate, fapt care impune, pe lângă mijloacele preventive şi un anumit mod de comportare.

· fiţi calmi şi acţionaţi imediat; Luciditatea îţi aduce şanse mai multe să scapi nevătămat;
· pericolul cel mai mare vine de la obiectele ce cad de deasupra ta. Nu alerga. Trebuie doar să alegi metoda adecvată de reacţie: fie părăseşti clădirea, fie ocupi unul din locurile mai puţin periculoase din interior;
· nu părăsiţi locuinţa – puteţi fi surprinşi în hol, scară, unde vă puteţi accidenta. Nu folosiţi ascensorul;

· adăpostiţi-vă împreună cu membrii familiei în locurile stabilite;

· dacă aveţi timp întrerupeţi alimentarea cu apă, gaze, electricitate;

· la şcoală sau în locurile publice folosiţi pentru adăpostire locurile speciale ale spaţiului în care v-a surprins mişcarea seismică;

· în afara clădirilor, rămâneţi la distanţă de acestea, în spaţii deschise.Nu alergaţi; 

· în timpul cutremurului mijloacele de transport în comun se opresc, nu le părăsiţi  nu sparge geamurile, nu alerga spre uşă; 

· dacă te afli într-un automobil în mişcare , frânează uşor şi opreşte-te pe un loc deschis;

· şoferii vor opri maşinile şi vor ţine uşile deschise;

· în locurile publice (magazin, cinematograf, restaurant) nu te speria dacă se întrerupe lumina, sună sirena, auzi spărgându-se geamuri sau ţipete de oameni. 
6. Ce trebuie făcut după cutremur?

· nu părăsiţi locuinţa. Asiguraţi-vă că o puteţi părăsi fără să vă accidentaţi ;

· probabil vei depista în jurul tău distrugeri de sinistraţi. Ajută la înlăturarea urmărilor dând prioritate celor răniţi. Nu mişca răniţii grav;

· informează poliţia despre posibile infracţiuni, persoane care răspândesc zvonuri;

· dacă s-a produs un incendiu încercaţi să-l stingeţi  sau să-l localizaţi;

· dacă sunteţi blocat sub dărâmături sau în incinte blocate aşteptaţi calm şi cu răbdare intervenţia formaţiilor de prtotecţie civilă care asigură acţiunile de deblocare – salvare;

· ţineţi deschis radioul  pentru a recepţiona mesajele şi comunicatele oficiale ale organelor de protecţie civilă;
· în locuinţa avariată se intră numai cu avizul organelor de protecţie civilă;

· participaţi dacă aveţi posibilitatea,  la acţiunile de localizare şi înlăturare a urmărilor cutremului organizate şi conduse de protecţia civilă; 

· un factor important în asigurarea protecţiei îl constituie calmul, grija de a-l insufla şi celor din jur;

· calmul şi o atitudine de încurajare diminuează starea de stress, a dumneavoastră personal şi a celor apropiaţi, contribuind la prevenirea panicii. 

PANICA ESTE, ÎN SITUAŢIILE DE CRIZĂ, DUŞMANUL PRINCIPAL!
7. Ce faci dacă ai fost blocat de cutremur?

· dacă ai fost surprins sub dărâmături, mobilier răsturnat sau într-o incintă, fii calm şi încearcă să ocomunici locaţia în care te afli ; 

· varianta clasică de comunicare cu cei de afară, care vor concentra personal specializat şi aparate de ascultare ca să identifice locurile cu persoane blocate, este să baţi la intervale regulate cu un obiect tare  în conducte sau în pereţii incintei, iar dacă ai stabilit contactul verbal, să furnizezi informaţiile cerute şi să ceri prim ajutor;

· la evacuare dă prioritate celor  răniţi sau copiilor, bătrânilor, femeilor  şi ascultă recomandările salvatorilor ;

· acordă-ţi primul ajutor, respiră uşor şi regulat, pregăteşte-te mintal pentru foame şi sete. Nu fuma, economiseşte oxigenul. Mişcă-te atent, ca să nu produci noi prăbuşiri. Orientează-te după mişcarea aerului. Trecând printr-un loc îngust , relaxează muşchii, lipeşte coatele de şolduri, împinge cu picioarele. Dacă cutremurul  te-a acoperit cu pământ,  încearcă să te întorci pe burtă, ca să uşurezi presiunea pe torace şi pe abdomen. Masează-ţi mâinile şi picioarele pentru a menţine circulaţia sângelui. Dacă apare setea poţi pune în gură o pietricică netedă  sau un colţ de tricou şi suge, respirând pe nas.
8. Cum scoţi o victimă de sub dărâmături?
Înainte de toate ia contact cu el, dacă este posibil, aprovizionează-l cu aer, apă, medicamente, până când momentul scoaterii este lipsit de riscuri. Pentru a-l salva, scoate cu atenţie piatră cu piatră, ori sapă o trecere. Cel mai bine este de făcut o spărtură. Pentru aceasta nu alege locul unde s-au adunat pietre, pentru că ele pot să se răstoarne şi să îngreuneze lucrul. Întăreşte spărtura cu stinghii, grinzi, bare.  Mai întâi se înlătură dărâmăturile mari, apoi cele mici. Sinistratului mai întâi  i se eliberează  capul şi partea de sus a corpului, apoi picioarele.

D. ALUNECĂRILE DE TEREN

   Sunt fenomene geo-morogologice care schimbă aspectul geografic al unei regiuni şi care au efecte majore asupra habitatului şi boisferei.
E. INCENDIILE

1. Ce este un incendiu ?

Incendiul este o ardere autoîntreţinută, care se desfăşoară fără control în timp şi spaţiu, care produce pierderi de vieţi omeneşti şi/sau pagube materiale şi care necesită o intervenţie organizată în scopul întreruperii procesului de ardere.
2. Care este cauza unui incendiu ?

Cauza unui incendiu reprezintă suma factorilor care concură la iniţierea incendiului, care constă, de regulă, în sursa de aprindere, mijlocul care a produs aprinderea, primul material care s-a aprins, precum şi împrejurările determinante care au dus la izbucnirea acestuia.
3. Cunoaşteţi cele mai frecvente cauze care pot conduce la incendii?
· foc deschis (19%);
· instalaţii electrice defecte sau  improvizate (18%);
· fumat (14 %);
· coş de fum defect sau necurăţat (12 %);
· acţiuni internaţionale (10%);
· jocul copiilor cu focul (9 %).
4. Care sunt regulile generale de prevenire a incendiilor ?

· controlul, supravegherea şi reducerea  pericolelor de incendiu ori a consecinţelor acestora;

· asigurarea condiţiilor de evacuare  şi salvare a persoanelor în siguranţă şi de securitate a echipelor de intervenţie proprii în cazul izbucnirii unui incendiu ;

· întreţinerea în stare operativă a instalaţiilor de detectare/alarmare/stingere a incendiilor şi mijloacelor de primă intervenţie;

· pregătirea planurilor de protecţie împotriva incendiilor (evacuare, depozitare şi intervenţie).

          5. Organizarea activităţii de apărare împotriva incendiilor pe locul de muncă 



Acesta constă în : 

· asigurarea condiţiilor care să permită salariaţilor/persoanelor fizice ca, pe baza instruirii şi cu mijloacele tehnice pe care le au la dispoziţie;

· să acţioneze pentru prevenirea şi stingerea incendiilor, evacuarea şi salvarea utilizatorilor construcţiei, evacuarea bunurilor materiale, precum şi pentru înlăturarea efectelor distructive provocate în caz de incendii.
6. Care sunt răspunderile şi ce obligaţii au persoanele fizice şi juridice?

Persoanele fizice şi juridice răspund potrivit legii, de stabilirea şi aplicarea măsurilor de apărare împotriva incendiilor, precum şi de consecinţele producerii incendiilor.

In cazurile de forţă majoră determinate de incendii, persoanele fizice şi juridice care deţin, cu orice titlu, terenuri, construcţii, instalaţii tehnologice sau mijloace de transport au următoarele obligaţii : 

· să permită necondiţionat accesul serviciilor  de urgenţă şi al persoanelor care acordă ajutor;

· să permită necondiţionat utilizarea apei, a materialelor şi mijloacelor proprii pentru operaţiuni de salvare , de stingere şi de limitare a efectelor incendiilor produse la bunurile proprii ori a altor persoane ;

· să accepte  măsurile stabilite de comandantul intervenţiei pentru degajarea terenurilor, demolarea unei construcţii sau a unei părţi din construcţie, tăierea/dezmembrarea mijloacelor de transport, oprirea temporară a activităţilor sau evacuarea din zona periclitată şi să acorde sprijin, cu forţe şi mijloace proprii, pentru realizarea acestor măsuri.
7. Care sunt obligaţiile unei persoane care observă un incendiu ?

· să anunţe prin orice mijloc pompierii, serviciile voluntare locale sau autorităţile locale;
· să ia măsuri, după posibilităţile  sale, pentru limitarea şi stingerea incendiului 
· să acorde ajutor, când şi cât este raţional posibil, semenilor aflaţi în pericol sau în dificultate, din proprie iniţiativă ori la solicitarea victimei , a repreezentanţilor autorităţilor administraţiei publice, precum şi a personalului serviciilor de urgenţă.

8. Care este obligaţia persoanelor în caz de incendii produse la păduri, plantaţii, culturi agricole, mirişti, păşuni şi fâneţe?


In cazul incendiilor produse la  păduri, plantaţii, culturi agricole, mirişti, păşuni şi fâneţe, persoanele aflate în apropiere, au obligaţia să intervină imediat cu mijloacele de care dispun, pentru limitarea şi stingerea acestora.
9. In ce constă activitatea de amenajare a pădurii ?

Din punct de vedere silvicultural, amenajarea pădurilor constă într-un ansamblu de activităţi care comportă delimitarea suprafeţelor împădurite, în subparcele şi parcele, acestea purtând denumirea generică de unităţi amenajistice. Separarea arboretelor în unităţi amenajistice se realizează  funcţie de componenţa arboretului amenajat, de condiţiile staţionale existente în zona urmând a fi amenajată. Limitele subparcelelor se marchează cu vopsea prin trasarea la diferite distanţe, direct pe ritidom a unor segmente de linie cu lungimi de 15 cm, iar limitele de separare a parcelelor se marchează din loc în loc cu segmente verticale cu aceleaşi dimensiuni.
La intersecţia limitelor mai multor parcele, în teren se amplasează borne din beton, pe feţele cărora se înscrie cu cifre romane numărul districtului silvic la numărător, iar la numitor, cu cifre arabe, numărul bornei.
In cazul unităţilor amenajistice nou înfiinţate , acestea sunt ridicate în plan cu scopul introducerii lor în hărţile amenajamentului silvic al o ocolului.
10.Cunoaşteţi tipurile de incendii la păduri şi modul lor de manifestare ?

Incendiile de păduri pot fi :
· incendii de litieră, când fenomenul arderii se manifestă în stratul de frunze moarte aflate pe sol ;

· incendii subterane , când arderea cuprinde stratul de humus de desuptul litierei;

· incendii de coronament , când arderea se manifestă la nivelul coroanelor arborilor;

· incendii mixte, când fenomenul arderii îmbracă două sau mai multe dintre formele descrise mai sus.

Funcţie de tipul incendiului, temperatura de la care arderea poate evalua liber este între 550 şi 700 grade Celsius.

11. Care sunt principalele esenţe de arbori şi ce
 caracteristică a acestora favorizează dezvoltarea incendiului ?


In ce priveşte esenţa materialului lemnos distingem lemn de esenţe tari şi lemn de esenţe moi. In categoria esenţelor tari se încadrează o parte a speciilor de foioase cum sunt : Familia  Quercineelor (stejari), a juglandaceelor (nucii, carpenul, frasinul, jugastrul, fagaceele, salcâmul şi laricele, un răşinos cu frunza căzătoare). Lemnul  acestor specii are temperatura de aprindere de peste 650 grade Celsius.

Fără a avea pretenţia enumerării tuturor speciilor lemnoase de esenţe tari, vom exemplifica pentru înţelegere, câteva dintre speciile al căror lemn este de duritate mai redusă. Astfel plopul, teiul, pinii, salcia sunt cele încadrate în categoria esenţelor moi şi care, fie datorită conţinutului de răşină, fie din pricina fibrelor lemnoase mai rare şi mai puţin dense, au temperaturi de aprindere inferioare esenţelor tari.



12. Care sunt riscurile incendiilor de pădure ? 
       Cu cât arboretele sunt mai apropiate de aşezările omeneşti, de căile ferate şi cele rutiere, riscul apariţiei unui incendiu de pădure creşte. Adesea arderea resturilor vegetale de pe păşuni, din gospodăriile apropiate de pădure, facerea focului pentru prepararea hranei de către turişti , crescători de animale , persoane care lucrează în pădure, duce la apariţia unor riscuri majore de incendiu şi chiar se constituie în cauzele cele mai frecvente de incendiu.

De asemenea, pătrunderea în păduri a diferitelor utilaje, maşini cu motoare termice ale căror sisteme de eşapament nu sunt prevăzute cu site împotriva împrăştierii scânteilor, creşte nivelul de risc.

14. In ce constă acţiunea de intervenţie în caz de incendiu de pădure ?
Metodele de intervenţie în condiţiile unui incendiu de pădure se stabilesc în funcţie de dimensiunea incendiului  şi felul acestuia (incendiu de litieră, coronament, în plantaţii sau arboret, în păşune sau poiană, pe teren plan sau pe versant cu pantă mare sau redusă, pe culme de deal sau vale etc.). Incendiul de litieră va fi bătut cu măturoaie, palete de răchită împletită, cu lopeţi şi se va arunca pământ sau nisip pe focul  ce înaintează, se va acţiona cu stropitoarele şi pulverizatoarele de apă şi   la câţiva metri în faţa focului  se va interveni pentru formarea unui baraj prin mineralizarea solului şi încercarea aprinderii contrafocului.
Contrafocul este cea mai eficientă metodă de limitare a extinderii incendiului prin faptul că reduce puterea radiantă a focului ce înaintează, iar barajul realizat prin eliminarea materialului combustibil opreşte înaintarea focului  principal. 

Stingerea unui incendiu de coronament se bazează pe intervenţia prin metode deosebite.

· pe o linie transversală direcţiei de înaintare, la distanţă apreciată astfel ca focul să nu surprindă muncitorii în plină acţiune, se doboară urgent arborii pe distanţa de 2-4 înălţimi de arboret,  cu coroanele paralele pe direcţia de înaintare a focului;

· cu cai şi tractoare se scot arborii pe măsura doborârii lor în afara zonei cu pericol de incendiu şi se curăţă zona de uscături;

· cu plugurile cu cai sau tractoare se mineralizează o bandă de 2-3 m lăţime pe mijlocul benzii formată prin scoaterea arborilor şi se încearcă aplicarea contrafocului;

· echipe de muncitori cu ajutorul paletelor şi lopeţilor urmăresc şi opresc răspândirea de frunze şi lujeri aprinşi şi duşi de curenţi de aer prin aceasta anihilând orice extindere a focului.

15. Care sunt obligaţiile principale pe linia apărării împotriva incendiilor la locul de muncă ?

Fiecare salariat are, la locul de muncă, următoarele obligaţii principale:

· să respecte regulile şi măsurile de apărare împotriva incendiilor, aduse la cunoştinţă, sub orice formă, de administrator sau conducătorul instituţiei, după caz;

· să utilizeze substanţele periculoase, instalaţiile, utilajele, maşinile, aparatura şi echipamentele, potrivit instrucţiunilor tehnice precum şi celor date de  administrator sau de  conducătorul instituţiei, după caz;

· să nu efectueze manevre nepermise sau modificări neautorizate ale sistemelor şi instalaţiilor de apărare împotriva incendiilor;

· să comunice, imediat după constatare, conducătorului locului de muncă, orice încălcare a normelor de apărare împotriva incendiilor sau a oricărei situaţii stabilite de acesta ca fiind un pericol de incendiu, precum şi orice defecţiune sesizată la sistemele şi instalaţiile de apărare împotriva incendiilor;

· să coopereze cu salariaţii desemnaţi de  administrator, după caz, respectiv cu cadrul tehnic specializat care are atribuţii în domeniul  apărării  împotriva incendiilor, în vederea realizării măsurilor de apărare împotriva incendiilor;
· să acţioneze, în conformitate cu procedurile stabilite pe locul de muncă , în cazul  apariţiei oricărui pericol iminent de incendiu;

· să furnizeze persoanelor abilitate toate datele şi informaţiile de care are cunoştinţă, referitoare la producerea incendiilor.

16. Ce se înţelege prin instruirea în domeniul prevenirii şi stingerii incendiilor ? 

Instruirea în domeniul prevenirii şi stingerii incendiilor a persoanelor angajate în muncă constituie parte componentă a activităţii de apărare împotriva incendiilor desfăşurate de persoanele fizice şi juridice potrivit prevederilor legale în vigoare.
17.Care sunt măsurile care se adoptă pentru asigurarea condiţiilor de evacuare şi salvare a persoanelor în siguranţă în caz de incendiu ?
· stabilirea unui concept propriu de alarmare şi evacuare în caz de incendiu;

· păstrarea căilor de evacuare, salvare şi intervenţie libere şi în stare de utilizare  la parametrii la care au fost proiectate şi realizate;

· marcarea şi semnalizarea căilor şi  acceselor de evacuare, salvare şi intervenţie;

· asigurarea şi funcţionarea iluminatului de siguranţă  şi celei de-a doua  surse de energie electrică ;
· afişarea extrasului  corespunzător din planurile de protecţie împotriva incendiilor pe fiecare  nivel în parte, în corelare cu situaţia existentă ; 

· asigurarea şi funcţionarea sistemelor de alarmare şi semnalizare a incendiilor la parametrii de performanţă pentru care au fost proiectate ; 

· asigurarea numărului  şi tipurilor de stingătoare, corespunzătoare clasei de incendiu ;

· verificarea asigurării blocării lifturilor la parter în caz de incendiu;

· organizarea şi desfăşurarea, periodic, de exerciţii şi aplicaţii, cu salariaţii , gradat, pe locul de muncă, pe clădire şi pe mai multe clădiri din cadrul aceluiaşi operator economic ; 

· în cazul manifestărilor cu public numeros, organizatorul anunţă în scris cu 48 ore înainte administraţia publică locală şi serviciul public voluntar pentru situaţii de urgenţă în a cărui zonă de responsabilitate se va desfăşura evenimentul.

18. Ce presupune intervenţia pe locul de muncă ?

· alarmarea imediată a personalului  de la locul de muncă sau a utilizatorilor prin mijloace specifice, anunţarea  incendiului la forţele de intervenţie , precum şi a dispeceratului, acolo unde acesta este constituit;
· salvarea rapidă şi în siguranţă a personalului, conform concepţiei stabilite;

· întreruperea alimentării cu energie electrică, gaze şi fluide combustibile a consumatorilor şi efectuarea unor investiţii specifice la instalaţii şi utilaje de persoane anume desemnate;

· acţionarea asupra focarului cu mijloacele tehnice de apărare împotriva  incendiilor din dotare şi verificarea intrării în funcţiune a instalaţiilor şi sistemelor automate şi, după caz, acţionarea lor manuală ; 

· evacuarea bunurilor periclitate de incendiu şi protejarea echipamentelor care pot fi deteriorate în timpul intervenţiei;

· protecţia personalului de intervenţie împotriva efectelor negative ale incendiului (temperatură, fum, gaze toxice etc.);

· verificarea amănunţită a locurilor în care se poate propaga incendiul şi unde pot apărea focare  noi, acţionându-se pentru stingerea acestora.
          19. Cum este reglementat modul de executare a lucrărilor cu foc deschis ?

· stabilirea locurilor unde, periodic sau permanent, se pot efectua lucrări cu foc deschis (topirea bitumului, arderea deşeurilor combustibile, curăţări prin ardere etc.) şi a persoanelor care le supraveghează;

· -stabilirea 
şi marcarea locurilor cu pericol de incendiu în care este interzisă utilizarea focului deschis;
· nominalizarea persoanelor care au dreptul să emită permis de lucru cu foc;

· descrierea procedurii de emitere, semnare, aducere la cunoştinţă şi păstrare a permisului de lucru cu foc;

· aprobarea unor instrucţiuni specifice de prevenire a incendiilor pentru astfel de lucrări.


20. Care sunt măsurile de prevenirea incendiilor în spaţii rezidenţiale sau gospodării cetăţeneşti ?

In vederea prevenirii incendiilor în apartamente şi gospodăriile cetăţeneşti se iau următoarele măsuri minime :

· folosirea focului deschis, inclusiv la lucrările de igienizare este permisă numai sub supraveghere permanentă, cu respectarea regulilor specifice de prevenire a incendiilor;

· se interzice folosirea chibriturilor, lumânărilor, lămpilor de iluminat cu petrol, în spaţii de pericol de incendiu (depozite de furaje, grajduri, magazii, alte anexe, poduri....) şi explozie (în apropierea buteliilor de aragaz, instalaţiilor de gaze naturale, încăperi în care depozitaţi produse petroliere), cât şi la executarea lucrărilor agricole (în lanuri de cereale, pajişti..) în păduri şi în apropierea acestora. Se interzice folosirea flăcării pentru verificarea etanşietăţii buteliei;
· se interzice utilizarea aparatelor electrice, cablurilor electrice , prizelor şi întrerupătoarelor cu defecţiuni sau improvizaţii;

· se evită suprasolicitarea reţelei electrice prin conectarea mai multor aparate la prize multiple;

· se interzice înlocuirea siguranţei electrice cu cuie, monezi, sârme, etc.) se păstrează în locuri în care copii nu au acces;

· se interzice lăsarea copiilor nesupravegheaţi precum şi închiderea lor în casă cu lumânări aprinse, sobe, plite, radiatoare şi/sau aparate electrice aflate în funcţiune;

· se interzice folosirea buteliilor de gaze lichefiate fără regulatori (ceasuri) de presiune cu garnituri deteriorate  ori cu furtunuri de cauciuc fisurate sau lărgite la capete;

· se interzice cu desăvârşire încercarea cu flacără a etanşietăţii buteliei, garniturilor regulatoarelor de presiune sau a furtunului, verificarea se va face numai cu emulsie de apă cu săpun;
· se interzice aşezarea sau păstrarea buteliilor de gaze în apropierea oricăror surse de căldură ori sub acţiunea directă a razelor solare;

· se interzice încălzirea buteliilor ori folosirea acestora în poziţie culcată, răsturnată sau înclinată;

· se interzice trecerea  ( transversarea) gazului din butelie în orice alte recipiente sau folosirea de butelii improvizate;

· se interzice depozitarea de materiale lemnoase , furaje sau alte materiale combustibile  sau inflamabile (butelii, bidoane cu produse petroliere etc.) în podurile clădirilor;
· se interzice fololosirea afumătorilor improvizate în podurile clădirilor prin scoaterea unor cărămizi din coş sau neridicarea zidăriei coşurilor deasupra acoperişului ori lăsarea deschisă a uşiţelor de curăţare;

· se interzice folosirea afumătoarelor improvizate ori amplasarea acestora în magazii, şuri, remize, sub şoproane sau lângă materiale combustibile;

· afumătorile se confecţionează din  zidării de cărămidă şi materiale incombustibile şi se amplasează independent de celelalte construcţii din gospodărie.

21. Ce măsuri luăm pentru a ne feri de incendii pe timpul secetos?
· interzicerea utilizării focului deschis în zonele afectate de  uscăciune avansată ;
· restricţionarea efectuării, în anumite intervale din timpul zilei, a unor lucrări care crează condiţii favorizatoare pentru producerea de incendii prin degajări de substanţe volatile sau supraâncălzirii excesive;
· asigurarea protejării faţă de efectul direct al razelor solare a recipientelor, rezervoarelor şi a altor tipuri de ambalaje  care conţin vapori  inflamabili sau gaze lichefiate  sub presiune, prin depozitare la umbră (copertine, şoproane deschise etc.) sau, după caz, prin răcire cu perdere de apă rece;

· asigurarea şi verificarea zilnică a rezervelor de apă pentru incendiu. 


22. Ce măsuri de prevenire luăm pe timpul sezonului rece ?
· la instalarea şi folosirea sobelor trebuie asigurate distanţe de siguranţă faţă de materialele combustibile sau alte obiecte care se pot aprinde uşor; 

· la aprinderea focului în sobe se impune atenţie deosebită la folosirea lichidelor inflamabile şi utilizarea materialelor combustibile (lemn, cărbune, etc.) care să permită închiderea uşilor sobelor, la folosirea combustibilului gazos se va utiliza principiul „gaz pe flacără”;

· amplasarea unei table metalice , pe duşumea, parchet sau linoleum în faţa uşilor sobelor;

· sobele  în funcţiune şi aparatele electrice de încălzire sub tensiune nu vor fi lăsate fără supraveghere şi nici într-un caz în grija copiilor;

· verificarea, curăţirea şi după caz, remedierea defecţiunilor coşurilor de evacuare a fumului de către personal autorizat; 

· nu se vor folosi instalaţii şi aparate  electrice de încălzire defecte sau improvizate, cu conductori neizolaţi, prize sau întrerupătoare cu defecţiuni, siguranţe necalibrate;

· utilizarea sistemelor de afumare a produselor din carne se va face doar pe timpul zilei şi sub supraveghere;
· atenţionarea, în special a copiilor, pentru a nu folosi lumânări, jocuri de artificii, petarde, pocnitori improvizate şi alte mijloace explozive care sunt utilizate frecvent în această perioadă, în apropierea  materialelor combustibile ori inflamabile;
· supravegherea pomului de Crăciun decorat cu instalaţii electrice de iluminat, lumânări ori artificiilor de către persoane adulte şi instruirea copiilor pentru folosirea acestora doar în prezenţa adulţilor.

23. Cum poate fi preântâmpinată izbucnirea incendiilor la gospodăriile cetăţeneşti, atunci când se foloseşte focul deschis?

· utilizarea focului deschis în locuri de pericol de incendiu şi pe timp de vânt este interzisă;

· prepararea hranei prin utilizarea focului deschis în gospodăriile populaţiei se face numai în locuri amenajate la distanţe încât să nu permită propagarea focului la construcţii, depozite, culturi agricole , păduri, plantaţii  sau alte vecinătăţi;

· arderea resturilor vegetale, gunoaielor, deşeuri şi alte materiale combustibile, se face în locuri special amenajate, ori pe terenuri pregătite, cu luarea măsurilor ce se impun pentru împiedicarea propagării focului la vecinătăţi, asigurându-se supravegherea permanentă a arderii, precum şi stingerea jarului după terminarea activităţii;

· preântâmpinarea jocului copiilor cu focul în condiţii şi în locuri în care se pot produce incendii, constituie o obligaţie a persoanelor care răspund potrivit legii , de creşterea, educarea şi îngrijirea copiilor;

24. Ce reguli şi măsuri de P.S.I. trebuie respectate la exploatarea instalaţiilor şi consumatorilor electrici?
· tablourile electrice se vor amplasa în zone uşor accesibile personalului de specialitate pentru întreţinerea şi în locuri ferite de deteriorări mecanice ;

· tablourile electrice şi celelalte aparate şi echipamente electrice individuale amplasate în încăperi vor fi prevăzute cu carcasa de protecţie;

· montarea cablurilor, siguranţelor, clemelor, conductorilor şi tablourilor direct pe elemente de construcţie combustibilă nu este admisă;

· folosirea instalaţiilor electrice provizorii nu este admisă, excepţie făcând alimentarea cu energie electrică , în cazul executării unor reparaţii urgente. Instalaţiile improvizate sunt interzise;

· corpurile de iluminat nu se vor suspenda de conductoarele care le alimentează, ele se vor fixa de plafon cu cârlige sau de perete prin console;

· întreruperea şi restabilirea circuitelor trebuie executate numai prin intermediul întrerupătoarelor;


· este interzis să se folosească instalaţii  şi aparate electrice  defecte sau improvizate cu conductori neizolaţi, cu prize sau întrerupătoare defecte, doze de derivaţie fără capace; 

· se interzice folosirea siguranţelor supradimensionate la tablourile de distribuţie precum şi solicitarea circuitelor de iluminat şi forţa;

· executarea, întreţinerea sau modificarea instalaţiilor  electrice se vor efectua numai de către persoane autorizate;
· nu este permis să fie lăsat sub tensiune fără supraveghere , nici un fel de aparat electric;

· nu se vor poza instalaţiile electrice în podul construcţiilor;

· la montarea conductorilor aerieni se vor respecta :

· fixarea izolatoarelor pe suporturi incombustibile  amplasate la distanţe admise;

· nu se vor folosi ca suporţi arborii ;

· acestea nu vor traversa depozite de furaje sau alte construcţii.



25. Unde se interzice fumatul ?

Fumatul este interzis, de regulă, în toate locurile în care nu se admite folosirea focului deschis, precum şi în:
· spaţiile de cazare comună;

· încăperile cu echipament electronic de calcul, măsură, control şi automatizare;

· încăperile centralelor termice;

· locurile cu schele,  cofrage şi eşafodaje, realizate din materiale combustibile;

· lanurile de cereale în faza de coacere şi zonele împădurite.

Este interzisă folosirea focului deschis în locurile (încăperile, zonele, instalaţiile, echipamentele, mijloacele de transport etc.) în care se prelucrează, se utilizează, se depozitează, se vehiculează, se manipulează materiale şi substanţe combustibile sau care, în prezenţa focului deschis, prezintă pericol de incendiu sau de explozie, precum şi în apropierea acestora, cum sunt: 

· instalaţiile de producere, prelucrare, reglare, comprimare, transpoprt şi distribuţie a gazelor combustibile (gaz metan, gaz de sondă, gaz de furnal, acetilenă, hidrogen etc.) şi a oxigenului;

· instalaţiile de producere, prelucrare, pompare, transport şi distrtibuţie a lichidelor combustibile (produse petroliere, vopsele, lacuri etc);

· gospodăriile de ungere şi acţionările hidraulice cu ulei sau cu alte lichide combustibile; 

· secţiile şi atelierele de vopsitorie, prelucrare a lemnului, de modelării, de acoperiri metalice, de întreţinere şi reparaţie a autovehiculelor şi utilajelor de ridicat şi stivuit, de vulcanizare, tapiţerie, crotorie etc.;
· depozite de lichide combustibile (benzină, benzen, vopsele, lacuri, solvenţi, uleiuri, motorină, etc.) material lemnos  şi produse din lemn, produse textile  şi de hârtie, carbit, mase plastice, recipiente transportabile cu gaze comprimate, explozivi, etc.);

· încăperile în care se execută operaţiuni de spălare sau de curăţare cu produse petroliere (benzină, neofalină, perchetin, petrosin, etc.), precum  şi de vopsire în care s-au folosit  solvenţi inflamabili;
· încăperile unde se execută lucrări de finisaj cu substanţe combustibile ;

· încăperile şi podurile clădirilor ale căror elemente de construcţie sunt realizate din materiale combustibile;

· laboratoarele şi staţiile-pilot în care se utilizează substanţe combustibile;

· încăperile de încărcat acumulatori;

· încăperile cu echipament electric de calcul, măsură, control, automatizare, semnalizare, control trafic;

· încăperile  speciale de cabluri electrice;

· construcţiile civile (publice) pe timpul programului cu publicul (magazine, teatre, explozii, cinematografe etc.), şi alte locuri stabilite;

· în interiorul magaziilor şi depozitelor de cereale, arhivelor, biblioteci. 

26. Cunoaşteţi cu ce trebuie să fie prevăzute  locurile pentru fumat ?

· scrumiere sau vase cu apă, nisip sau pământ;

· instrucţiuni afişate, cuprinzând măsuri de prevenire a incendiilor şi reguli de comportare în caz de incendiu;
· după caz, mijloace tehnice de apărare împotriva incendilor.

     27. Ce măsuri de P.S.I. se vor respecta la coşurile de fum ?

Coşurile de fum vor fi tencuite la exterior, pe distanţa cuprinsă în podul clădirii, asigurându-se o izolare corespunzătoare a coşurilor faţă de materialele consumabile ale elementelor de construcţie.


Se va face verificarea şi curăţarea coşurilor, premergător sezonului rece.


Alte reguli privind coşurile de fum:

· coşurile de zid vor fi izolate faţă de elementele combustibile ale planşeelor şi acoperişurilor astfel:

· la trecerea prin planşeu, prin îngroşarea zidăriei de cărămidă a coşurilor de 25 cm. În spaţiul dintre coş şi planşeu se introduce un strat de azbest sau două straturi de plasă îmbibate cu argilă;

· la trecerea prin acoperiş, prin lăsarea unei distanţe de cel puţin 10 cm între faţa exterioară  a zidăriei coşului şi elementele acoperişului, iar golul produs se închide cu un sort de tablă;

· coşurile se prelungesc deasupra acoperişului cu 0,5-0,8 m;

· coşurile de zid vor fi permanent întreţinute fără crăpături şi curăţate. Este interzis a se folosi coşurile de zid netencuite.

· burlanele de metal nu vor fi instalate la o distanţă mai mică de 70 cm faţă de pereţii de scândură sau paiantă.

28. Cum prevenim jocul copiilor cu focul ?
· păstraţi chibriturile , brichetele şi alte surse de foc în locuri în care copii nu au acces;

· înlăturaţi orice curiozitate a copiilor în legătură cu focul , explicându-le cu răbdare pericolul pe care acesta îl reprezintă pentru viaţa lor;

· nu lăsaţi copii singuri în casă, cu sobe, plite, radiatoare şi/sau aparate electrice aflate în funcţiune;

· exemplul celor mari cu privire la folosirea focului în prezenţa copiilor contează mult în educarea lor;

· odată cu creşterea, copii trebuie învăţaţi cum să utilizeze sursele de foc şi cum să se comporte în situaţii de pericol.
29. Ce reguli de P.S.I. trebuie respectate la mijloacele de încălzire?


La sobele fără acumulare de căldură se vor respecta:

a. se interzice amplasarea sobelor de metal pe duşumeaua de scândură;

b. la sobele cu înălţimea picioarelor de minim  25 cm pardoseala combustibilă de sub aceasta se protejează printr-un strat izolator de cărămidă plină având grosimea de 6 cm, postament ce trebuie să depăşească perimetrul  sobei de 25 cm  iar în faţa focarului cu 50 cm;
c. când sobele au picioarele mai scurte de 25 cm, stratul izolator se va realiza astfel : două rânduri de azbest şi unul din tabla metalică, patru rânduri de cărămidă (pe lat) cu mortal şi argilă .
La sobele cu acumulare se vor mai avea în vedere şi următoarele :

a. protejarea tavanelort combustibile prin tencuire sau acoperire cu un  strat de azbest şi tabla ce vor depăşi perimetrul sobei cu cel puţin 15 cm ;

b. atunci când pereţii încăperilor sunt executaţi din materiale combustibile , porţiunea de perete de lângă soba se va face din zidărie cu minimum 50 cm  pe toate direcţiile.

Pe timpul exploatării sobelor, se interzice :

· uscarea pe sobe a hainelor sau altor materiale combustibile; 

· depozitarea materialelor combustibile deasupra sau lângă sobă;

· folosirea lemnelor mai lungi decât vatra focului ;

· utilizarea sobelor fără uşiţe la focare şi cenuşare;

· aprinderea focului în sobe cu benzină sau petrol; 
· lăsarea nesupravegheată a focului sau la îndemâna copiilor;

· supraîncălzirea sobelor în timpul exploatării.

30. Ce măsuri de P.S.I. se vor respecta la buteliile de aragaz?
· este interzis a se mânui şi transporta buteliile de gaze lichefiate, fără luarea  măsurilor de protecţie împotriva lovirii , căderii şi deformării lor ;

· buteliile de aragaz nu se vor folosi fără regulator de presiune cu garnituri deteriorate , cu furtunul de cauciuc ce prezintă porozităţi, crăpături sau lărgiri la capete ;

· buteliile de gaze lichefiate nu se vor păstra în apropierea surselor de căldură sau sub acţiunea directă a razelor solare. Distanţa dintre butelie şi aragaz va fi de minim 1 m iar faţă de surse de căldură cu flacăra deschisă de cel puţin 2 m ;

· încercarea etanşietăţii nu se va face cu flacăra deschisă. Aceasta se va face numai cu emulsie de săpun şi apă; 

· este interzisă folosirea buteliilor în poziţie culcată sau înclinată, ele vor fi utilizate numai în poziţie verticală. Nu este permisă încălzirea buteliilor. Aprinderea focului, în cazul folosirii gazelor lichefiate se  face respectând principiul „gaz pe flacără”;

· este interzisă transvazarea gazului dintr-o butelie în alta sau în alte recipiente şi folosirea de butelii neomologate.

31. Ce reguli de P.S.I. trebuie respectate la afumătoare ?
· Este interzis a se instala cuptoare, maşini de gătit sau a se folosi bucătării improvizate lângă casele de locuit în apropierea grajdurilor şi magaziilor , a locurilor de depozitare a furajelor  şi a altor materiale combustibile;

· este interzisă folosirea de afumători improvizate care prezintă pericol de incendiu ( în magazii, sub şoproane sau în apropierea acestora);

· afumătorile se confecţionează din zidării de cărămidă şi materiale incombustibile şi se vor amplasa independent de celelalte construcţii din gospodărie.

32. Ce măsuri principale se iau în timpul sărbătorilor tradiţionale (zile de naştere, onomastice, sărbători religioase etc.)?
· amplasarea  lumânărilor, candelelor cât mai departe de materialele  combustibile folosind suporţi de protecţie;

· se interzice lăsarea acestora fără supraveghere;

· stingerea acestora înainte de culcare


33. Ce măsuri principale se iau la decorarea Pomului de Crăciun ?

· pomul de Crăciun se dispune cât mai departe de sursele de căldură, într-un recipient cu pământ sau nisip care se udă zilnic;
· se interzice aprinderea lumânărilor şi artificiilor în pom ;

· se interzice utilizarea instalaţiilor electrice de ornament  cu defecţiuni ori improvizaţii ;

· se recomandă utilizarea brazilor din material plastic.
LISTA DE AUTOCONTROL

 PENTRU PREVENIREA INCENDIILOR ÎN LOCUINŢĂ ŞI GOSPODĂRIE
	Nr.

crt. 
	ACTIVITATEA CONTROLATĂ



	1.
	Când siguranţele se ard în mod frecvent , apelezi la electrician 

	2. 
	Foloseşti întrerupătoare, prize sau cabluri electrice fără defecţiuni

	3.
	Foloseşti doar aparate electrice omologate?

	4.
	Foloseşti elemente de protecţie împotriva creşterii diferenţei de 

potenţial (siguranţe)?

	5.
	Se respectă distanţa de montare a circuitelor electrice din gospodărie  faţă de materialele combustibile?

	6.
	Foloseşti numai butelii de aragaz omologate?

	7.
	Verificaţi etanşietatea buteliei de aragaz cu spumă de săpun?

	8.
	Inchizi butelia de gaz după folosirea aragazului ?

	9.
	Ai montat o cutie metalică în faţa sobelor alimentate cu apă?

	10.
	Este interzis să torni benzina peste jar ca să aţâţi focul?

	11.
	Stingi focul din sobă înainte de culcare ?

	12.
	Verifici coşul de fum în fiecare an?

	13.
	Ai amenajată în curte o groapă pentru depozitarea cenuşii şi jarului din sobă?

	14.
	Soliciţi permis de lucru cu foc de la conducerea primăriei înainte de a efectua lucrări cu foc deschis în gospodărie ?

	15.
	Supraveghezi în permanenţă focul făcut în curte, grădină sau pe câmp  pentru arderea gunoaielor sau a resturilor vegetale şi îl stingi înainte de a părăsi zona ?

	16.
	Depozitezi lichide inflamabile în pod, pivniţe sau alte spaţii 

ventilate ?

	17.
	Distanţa între locul unde ai depozitat furajele şi construcţiile din vecinătate depăşeşte 15 m?

	18.
	Depozitele de materiale combustibile sunt iluminate electric ?

	19.
	Casa are instalaţie de paratrăznet verificată ?

	20.
	Ai mijloace de primă intervenţie (apă, stingătoare, pături, etc.)?

	21.
	Există un serviciu de pompieri (civili sau profesionişti) în apropiere?

	22.
	Ai încheiat o asigurare imobiliară cu o casă de asigurări ?


ATENTIE ! : 
Remediaţi neregulile constatate în cel mai scurt timp. Corectitudinea răspunsurilor şi remedierea neregulilor înseamnă  SIGURANTA DUMNEAVOASTRĂ LA FOC. 

F. ACCIDENTUL CHIMIC

1. Ce este accidentul chimic?

 
Accdentul chimic reprezintă o eliberare necontrolată  în mediul înconjurător a unor substanţe toxice industriale la concentraţii mai mari decât concentraţiile maxim admise , punând astfel în pericol sănătatea populaţiei.

2.Care sunt principalele caracteristici ale accidentului chimic 
Principalele caracteristici ale accidentului chimic sunt : 
· focarul chimic, 
· zona letală 
· zona de intoxicare.

             3.Ce este focarul chimic ?
Spaţiul în care substanţa toxică industrială îşi manifestă acţiunea vătămătoare,  ca urmare a unui accident chimic, se numeşte  focar chimic.
4.Ce este zona letală ?

Zona letală este considerată zona de acţiune a norului toxic în care concentraţia substanţei toxice (concentraţia de intoxicare) poate produce moartea unei persoane într-un timp de cel mult 15 minute, prin inhalare.
5.Ce este zona de intoxicare ?

Zona de intoxicare este considerată zona de acţiune a norului toxic în care concentraţia substanţei toxice (concentraţia de intoxicare) poate produce intoxicarea organismului timp de 1-15 minute , fiind necesar tratamentul medical (limita de suportabilitate).
6.Ce trebuie să cunoască populaţia aflată în raza de acţiune a efectelor accidentului chimic ?
Populaţia trebuie să cunoască : 
· care este unitatea sursă de pericol chimic ;

· tipul de substanţă toxică industrială pe care îl deţine;

· caracteristicile şi modul de acţiune al substanţei toxice; 

· zona de risc în care v-aţi putea afla;

· măsurile de protecţie specifice zonei  ; 

· locul în care se asigură protecţia prin adăpostire sau izolare;

· locurile de dispunere şi itinerarele de evacuare temporară ; 

In locurile de adăpostire-izolare pentru populaţie trebuie asigurate măsurile de siguranţă prin :

· procurarea materialelor de etanşare (chit, bandă izolantă, bureţi izolanţi, purfix, etc.);
· asigurarea mijloacelor de protecţie individuală speciale sau improvizate;

· realizarea unei truse familiale de prim-ajutor medical;

· pregătirea unei rezerve permanente de apă şi alimente;

· asigurarea unui radioreceptor cu baterii. 

7. Care sunt principalele măsuri ce se iau în caz de accident chimic?
Dintre măsurile de protecţie ce se iau în caz de accident chimic amintim:
· înştiinţarea şi alarmarea populaţiei despre pericolul chimic ;
· asigurarea protecţiei cu mijloace individuale de protecţie ;
· asigurarea protecţiei prin adăpostire (izolare) sau prin evacuare (autoevacuarea) temporară;
· introducerea restricţiilor de consum al apei, produselor agroalimentare, vegetalelor etc. contaminate;
· introducerea unor restricţii de circulaţie şi acces, a unor măsuri de pază şi ordine în zona de acţiune a norului toxic; 

· organizarea cercetării chimice, a controlului şi supravegherii zonei de acţiune a norului toxic şi a contaminării;
· acordarea primului ajutor şi a asistenţei medicale de urgenţă persoanelor intoxicate;
· aplicarea măsurilor de neutralizare şi împiedicare a răspândirii substanţelor toxice . Corelarea, transportul şi depozitarea materialelor contaminate.
8. Ce trebuie făcut în cazul producerii unui accident chimic  pe timpul transportului de substanţe periculoase? 

La producerea unui astfel de accident, cetăţenii trebuie să urmeze întocmai indicaţiile autorităţilor competente şi forţelor de intervenţie abilitate sosite la locul accidentului.

Până la sosirea autorităţilor se execută următoarele :


a.  se anunţă producerea accidentului telefonic la 112 (pompierii, poliţia, salvarea) comunicându-se : 

· timpul şi locul producerii accidentului ;
· tipul mijlocului de transport ;
· situaţia accidentului (fisură în rezervor, răsturnare, împrăştiere substanţe, incendiu, nor toxic, etc.);
· persoane şi bunuri aflate în pericol ;
· numele şi prenumele, precum şi modalitatea de contact a persoanei care a oferit informaţiile de mai sus.

b. Dacă există victime în urma accidentului, acestea se vor scoate din zona de pericol şi li se va acorda primul ajutor .

Atenţie: In cazul în care nu cunoaşteţi procedurile de acordare a primului ajutor, solicitaţi de urgenţă prezenţa personalului abilitat!


a. In cazul în care se observă răspândirea substanţelor din mijlocul de transport (rezervor, cisternă, butoaie, saci etc.) nu se va folosi sub nici o formă flacăra deschisă (brichete, fumat, scântei, flacăra);

b. In cazul în care se observă apariţia unei flăcări deschise se va încerca stingerea  de urgenţă a acesteia cu mijlocul de stins incendii din dotarea autovehiculelor;

c. Dacă nu s-a putut opri incendiul în faţa incipiientă, părăsiţi de urgenţă zona pe o rază de 100 m şi aşteptaţi sosirea pompierilor ;

d. Nu vă apropiaţi de locul accidentului doar din curiozitate! puteţi să deveniţi uşor victimă şi în plus încurcaţi acţiunile de intervenţie!


e. Respectaţi întocmai instrucţiunile primite de la autorităţi!


9. Unde se pot produce accidente chimice în judeţul BUZĂU ?
- la operatorii economici care utilizează substanţe periculoase; 

- pe timpul transportului substanţelor periculoase pe :

· căile ferate ;
· pe căile rutiere;
· în punctele de trecere a frontierei ;
· în locurile de parcare;
· în locurile de încărcare-descărcare .
10. Care sunt operatorii economici din judeţul BUZĂU inventariaţi, la care se poate produce un accident chimic şi ce substanţe periculoase utilizează?
Evidenta agentilor economici cu risc chimic 

	Denumire operator economic
	Profil de activitate
	Raze de pericol (m)

	
	
	LLetală
	De intoxicare

	SC AVICOLA SA BUZĂU
	Produse agricole
	400
	970

	SC URSUS BREWEIRIES SA BUCUREŞTI
	Producţia şi comercializarea berii 
	340
	850


G. ACCIDENTUL NUCLEAR SI URGENŢA RADIOLOGICĂ
1. Ce ste accidentul nuclear ?
Evenimentul nuclear care afectează instalaţia şi provoacă iradierea şi contaminarea populaţiei ori a mediului peste nivelurile permise de reglementările în vigoare.

2. Ce ste urgenţa radiologică ?


Situaţia de urgenţă în urma unui accident care implică radiaţii ionozate, care determină autorităţile responsabile să decidă întreprinderea măsurilor de remediere în scopul protejării muncitorilor şi a populaţiei.


3. Care sunt autorităţile cu responsabilităţi la producerea unui accident nuclear sau urgenţă radiologică ?


a. Comisia Naţională pentru Controlul Activităţilor Nucleare – CNCAN.


b.Inspectoratul General pentru Situaţii de Urgenţă;

c.Inspectoratul pentru Situaţii de Urgenţă „Neron Lupaşcu” judeţean BUZĂU;

d.Autoritatea Centrală pentru Protecţia Mediului;

e. Agenţia pentru Protecţia Mediului BUZĂU;

f.Inspectoratul Judeţean de Poliţie .
4. Ce reprezintă CNCAN – UL?

Reprezintă  autoritatea naţională competentă în domeniul nuclear şi exercită atribuiţiile de reglementare, autorizare şi control prevăzut de lege.
5. Cum se pot produce accidentele nucleare sau urgenţele radiologice?


Accidentele nucleare sau urgenţele radiologice se pot produce prin:
a. inccidente industriale, medicale, rutiere sau incendii în care sunt implicate surse radioactive, eliberări accidentale, pierderea de surse sau traficul ilicit de surse radioactive;

b. accidente la instalaţii nucleare aflate în afara graniţelor, cu efecte transfrontariere, inclusiv nave maritime cu propulsie nucleară;

c. reintrare în atmosferă a sateliţilor cu generatoare nucleare sau cu alte surse de radiaţii la bord ;

d. accidente în care sunt implicate arme nucleare;

e. ameninţări sau atacuri teroriste cu dispozitive nucleare sau radioactive;

f. accidente la instalaţii nucleare de pe teritoriul ţării, altele decât reactoarele nucleare.

 6.Unde se pot produce urgenţele radiologice?

· instituţii medicale;
· unităţi nucleare;
· instituţii de cercetare şi îmvăţământ;
· timpul transportului (rutier,maritim,fluvial);
· ciclul combustibilului nuclear;
· aplicaţii cu surse radioactive ;
· alte locuri ca urmare a activităţilor teroriste, traficului illicit, depozitări de materiale refolosibile.
7.Care sunt posibilităţile de producere a unei urgenţe radiologice în judeţul BUZĂU ?
SITUATIA

 surselor radioactive si a materialelor nucleare de pe teritoriul judetului Buzau
· S.C. BETA S.A. BUZAU;

· S.C. URSUS BREWERIUS S.A. BUZAU;

8. Care sunt primele măsuri ce se iau la locul producerii urgenţei radiologice, de către cetăţeni ?
· să nu ia nici un obiect de la locul  accidentului ;
· acordarea primului ajutor, dacă are calificarea necesară;

· ca măsură de precauţie, se recomandă să plece şi să-i evacueze şi pe  alţii din zona de risc la o distanţă de aproximativ 100 m; această recomandare nu include persoanele care dau primul ajutor sau salvează alte persoane;

· izolarea zonei, dacă este posibil;

· să nu se mănânce, bea sau fuma în vecinătatea locului accidentului;

· să roage populaţia prezentă să rămână acolo unde se află, departe de zona de risc până la sosirea echipajelor de intervenţie profesioniste;

· să aştepte echipele de intervenţie profesioniste şi să facă o scurtă prezentare coordonatorului intervenţiei.

H. ASANAREA TERITORIULUI DE MUNITIE RĂMASĂ NEEXPLODATĂ 

1. Ce este asanarea ?
Reprezintă ansamblul de operaţiuni executate pentru înlăturarea şi ulterior distrugerea muniţiei rămase neexplodate şi dezafectarea terenurilor, rezultate din următoarele acţiuni : 

a. atacuri aeriene inamice asupra teritoriului ROMÂNIEI;

b. operaţiuni militare terestre duse în timpul războiului;

c. explozii sau incendii la depozitele de muniţie sau materiale explozive;

d. accidente pe timpul transportului de muniţie;

e. trageri de instrucţie cu muniţie de război în poligoane special amenajate şi care ulterior, urmează să fie redate în circuitul economic.


2.Ce sunt muniţiile rămase neexplodate?

Muniţiile rămase neexplodate sunt toate categoriile de muniţii utilizate în scop militar, trecute prin gură de foc, lăsate sau iniţiate, care nu au avut efect final prin nefuncţionare sau cele neutilizate sau care au fost distruse.

3. Zone expuse din judeţul BUZĂU :

Asanarile executate in ultimii ani au evidentiat o densitate crescuta a elementelor de munitie in zonele: RAMNICU SARAT,BUZAU,POSTA CALNAU, VERNESTI, CILIBIA, COCHIRLEANCA , MEREI,  STALPU, MOVILA BANULUI, POGOANELE , UNGURIU, PATARLAGELE, MARACINENI
4.Care sunt tipurile de muniţie care fac obiectul intervenţiei pirotehnice a subunităţilor Inspectoratelor Judeţene pentru Situaţii de Urgenţă ?
Cartuşele pentru armamentul de infanterie, terestru, de pe maşinile de luptă sau aeriene, până la cal 14,5 mm, loviturile pentru tunurile terestre, de bord sau de pe nave, peste calibrul 20 mm, bombele şi loviturile reactive pentru aruncătoare, rachetele terestre, de bord sau de pe nave, arme sub apă (torpile şi mine), bombe de aviaţie, grenade de mână, mine antipersonale şi antitant, cartuşe de semnalizare şi iluminare, petarde, pulberi, explozivi, materii incendiare şi fumigen, utilizate pentru încărcarea muniţiilor, mijloacele pirotehnice de iniţiere şi aprindere, precum şi orice elemente ale acestora încărcate cu substanţe explosive.

5. Ce este operaţiunea pirotehnică ?

Operaţiunea pirotehnică reprezintă înglobarea tuturor activităţilor pentru         neutralizarea unei muniţii descoperite neexplodate, prin proceduri speciale. 
6. Ce este pirotehnică ?

Pirotehnia (arta focului : piro=foc, tehno=artă), ca definiţie reprezintă tehnica fabricării şi utilizării unor compoziţii şi produse care în urma reaţiei de ardere dau un efect luminos, termic, incendiar şi de fum. 


Din punct de vedere militar, pirotehnia reprezintă activitatea de asanare a elementelor de muniţii, a armelor de foc, a unor substanţe explozive sau a dispozitivelor explozive improvizate.
7. Care sunt obligaţiile cetăţenilor pentru prevenirea accidentelor în cazul descoperirii de muniţii neexplodate?

a. să anunţe de urgenţă organele de poliţie, autorităţile administraţiei publice locale sau Inspectoratul Judeţean pentru Situaţii de Urgenţă despre descoperirea de muniţii neexplodate. In cazul în care aţi descoperit un element de muniţie sunaţi la telefonul 112.
b. să nu mişte de pe loc muniţiile descoperite neexplodate;

c. să nu introducă în clădiri, încăperi sau locuinţe muniţii descoperite neexplodate;

d. să nu desfacă sau să predea la agenţii economici specializaţi muniţii neexplodate pentru valorificarea ca deşeuri metalice;

e. să nu transporte cu mijloace auto neamenajate muniţia;

f. să nu folosească muniţiile descoperite pentru iprovizarea diferitelor scule sau ornamente;

g. să nu lovească, să taie sau să demonteze muniţiile neexplodate;

h. să nu aprindă focul deschis în apropierea muniţiilor descoperite neexplodate sau să le introducă în foc;

i. să nu se joace cu muniţiile descoperite neexplodate;

j. să respecte regulile şi măsurile stabilite pentru zonele cu risc la descoperirea de muniţie neexplodată.

8. Cine execută asanarea terenurilor şi neutralizarea muniţiilor descoperite neexplodate?

Asanarea terenului şi neutralizarea muniţiei rămase neexplodate din timpul conflictelor armate se execută de către subunităţi specializate şi specialişti pirotehnicieni din serviciile de urgenţă  profesioniste din subordinea Inspectoratului General pentru Situaţii de Urgenţă, potrivit instrucţiunilor şi normelor tehnice elaborate de Inspectoratul General pentru Situaţii de Urgenţă.
I. CANICULA
1.Ne vom confrunta şi cu canicula?

În mod sigur, da. Canicula şi fenomenele asociate ei, aridizarea şi deşertificarea, reprezintă o altă mare problemă. Încălzirea atmosferei şi reducerea cantităţilor de precipitaţii conduc la apariţia secetei. Seceta prelungită duce la aridizare si deşertificare. Principalele efecte ale secetelor  constau în distrugerea recoltelor, diminuarea numarului de animale, pierderea resurselor de apă. Populaţia cea mai săracă este şi cea mai vulnerabilă pentru că este nevoită să trăiască în condiţiile oferite de un mediu natural ostil.
2.Ce fel de pagube produce canicula?

În anul 2000, marea secetă din România a determinat scăderea producţiei de cereale, cu toate că suprafaţa cultivată a crescut. Recolta de porumb a înregistrat o scădere cu 25 %. Fermele de păsări au avut , de asemenea, de suferit datorită valului de căldură. Diminuarea producţiei de grâu are un impact direct asupra rezervelor de hrană, pentru că grâul constituie alimentul de bază pentru doi din trei oameni. Diminuarea capacităţii de a produce hrană determină efecte negative asupra sănătăţii umane. În plus vremea caniculară creşte riscul de deces mai ales la persoanele cu vârsta de peste 65 de ani. Canicula poate cauza şi dezastre naturale – poate produce incendii sau poate întreţine incendiile de pădure provocate de neglijenţa omului.
3.Este canicula mai periculoasă la oraş?

Da. Pe timpul verii, într-un oraş pot fi înregistrate victime datorită temperaturilor ridicate. Datorită aglomeraţiei autoturismelor care generează pe străzi gaze de eşapament, un gaz extrem de periculos : ozonul troposferic, derivat din oxigen. Ozonul „ bun” este cel din stratosferă, care protejează viaţa, filtrând radiaţiile ultraviolete dăunătoare. Ozonul „ rău” se formează în apropierea  solului, în oraşe. Construcţiile înalte din centrul oraşului opresc circulaţia naturala a aerului, iar pe străzile înguste se cumulează şi alte gaze toxice, provenite în special din trafic.
 Din aceste motive, locuitorii trebuie să evite cât mai mult posibil centrul şi străzile aglomerate, mai ales la amiază, în zilele de vară. Expunerea la valori mari ale concentraţiilor de monoxid de carbon duce la dureri de cap, greţuri şi chiar la moarte. Totuşi, oraşele prahovene au avantajul că sunt aşezate într-o zonă vântoasă, ceea ce face ca limitele tolerabile să fie restabilite în timp relativ scurt, prin dispersia acumulărilor.

4.Ce să ceri autorităţilor în perioade caniculare?

Prevenirea formării de cozi la soare la ghişeele direcţiilor de taxe şi impozite şi la casieriile furnizorilor de utilităţi. Udarea principalelor căi rutiere din oraş, pentru a combate efectele căldurii. Ridicarea într-un ritm mai alert a gunoaielor menajere, pentru a preveni apariţia de focare de infecţie, controale mai dese în restaurante, pub-uri, fast-food-uri, magazine alimentare . Asigurarea cu prioritate a irigării culturilor agricole, intensificarea controalelor pe linie de P.S.I.

5.Cum economiseşti energia pe caniculă?

Soluţiile de economisire a energiei sunt binevenite, mai ales dacă ai aparatură de „răcorit” locuinţa. 
· pentru ca iluminatul din locuinţa ta să coste cât mai puţin vara trebuie să foloseşti surse luminoase de putere redusă, convenabil plasate. Frigiderul va consuma mai puţin amplasat departe de maşina de gătit sau locuri însorite ; 
· la maşina de gătit electrică, utilizează vase de gătit cu fundul plat, cu dimensiuni apropiate de cea a plăcilor încălzitoare şi, pe cât posibil, fabricate special pentru maşini de gătit electrice. Întrerupe curentul electric înainte de terminarea fierberii, întrucât aceasta va continua 3-5 min. datorită inerţiei termice a discurilor :
·  boilerul de apa caldă trebuie dotat cu termostat permanent. Temperatura de încălzire a apei nu trebuie să depăşească 60-70 grade Celsius, pentru ca o temperatură mai ridicată duce la combinarea cu apă rece în vederea utilizării, adică la consum în plus ;
·  aparatul de aer conditionat are nevoie de modificarea circuitului electric interior astfel încât aparatul să se alimenteze direct de la reţea, iar ceilalţi consumatori prin stabilizatorul de tensiune ; 
· ca recomandări generale, nu utiliza aparate electrice improvizate ;
· când cumperi un aparat electric, alege unul cu consum redus de energie . Respectă instrucţiunile din prospectul aparatului, deoarece ele contin si sfaturi privind reducerea consumului de energie electrică. Menţine în stare bună de funcţionare termostatele şi comutatoarele pentru reglarea puterii în funcţie de necesitătile de consum.
6.Cum scăpăm de caniculă acasă?

Temperaturile de vară îşi fac simţită prezenţa şi în locuinţele noastre, unde adesea ajungem să ne petrecem timpul, în lipsa concediului sau în căutarea unui loc umbros, care să ne scape de caniculă. Tocmai din această cauză, redecorarea căminului pe timp de vară este necesară: 
· -elimină piesele de mobilier de dimensiuni mari din camerele de zi;

· pe durata lunilor caniculare, cuverturile închise la culoare se înlocuiesc cu cearşafuri albe al căror aspect relaxează. Renunţă la covor : parchetul sau gresia menţin răcoarea atât de necesara în această perioadă;

· trage draperiile în camerele expuse la soare. Menţine ferestrele închise atâta timp cât temperatura exterioară este mai mare decât cea din interior (până la lăsarea serii ) ;

· deschide-le noaptea, provocând curenţi de aer. Nu ezita să faci duşuri dese. Dacă stai la bloc, la ultimul etaj, acoperă-ţi ferestrele;

· dacă nu se mai face ventilaţie, lasă ferestrele deschise dar pune în geamuri cearşafuri umede care să reţină aerul uscat şi căldura.


7.Cum scăpăm de caniculă la serviciu?

O temperatura optimă la serviciu stimulează lucrul, creşte eficienţa. Senzaţia de bună stare fiziologică apare atunci când diferenţa dintre temperatura aerului şi cea a suprafeţei încăperii nu depăşeşte 2-3 grade Celsius. Temperatura aerului recomandată pentru munca intelectuală în poziţia şezând este de 21-23 grade Celsius iar pentru munca uşoară în poziţia şezând este de 19 grade Celsius.
 În stabilirea temperaturii optime trebuie să se ia în calcul şi mişcarea şi umiditatea aerului. Mişcarea aerului trebuie să fie mai mică de 0,2 metri pe secundă. În cazul lucrărilor delicate care cer o imobilitate prelungită a corpului nu trebuie să depăşească 0,1 metri pe secundă. În încăperile încălzite umiditatea relativă a aerului să fie cuprinsă între 50 si 70 %. Dacă acestea nu se păstrează apar efecte negative.
8.Ce spune legea privind canicula la serviciu?

Protecţia persoanelor angajate pe vreme caniculară a fost regelementată din anul 2000, prin  O.U.G. nr. 99, iar amenzile pe care le riscă angajatorii pentru nerespectarea legii sunt de 15-25 milioane lei. Astfel dacă în două zile consecutiv se înregistrează temperaturi ale aerului care depăşesc 37 de grade sau care corelate cu umiditatea pot fi echivalate la 37 de grade Celsius angajatorii sunt obligaţi să ia următoarele măsuri :

A. Pentru ameliorarea condiţiilor de muncă:

a) reducerea intensităţii şi ritmului activităţilor fizice;
b) asigurarea ventilaţiei la locurile de muncă;
c) alternarea efortului dinamic cu cel static ;
d) alternarea perioadelor de lucru cu cele de repaus;
B. Pentru menţinerea stării de sănătate a angajaţilor:

a) asigurarea apei minerale, câte 2-4 litri/persoană/schimb;
b) asigurarea echipamentului individual de protectie ;
c) asigurarea de duşuri;
d) asigurarea transportului la o unitate sanitara a celor afectaţi.
Angajatorii care nu pot asigura aceste condiţii sunt obligaţi să ia, în acord cu sindicatele, una din următoarele măsuri:

· reducerea duratei zilei de lucru ;
· eşalonarea zilei de lucru până la ora 11.00 şi după ora17.00;
· întreruperea colectivă a lucrului;
· angajatorii au două variante pentru a recupera timpul nelucrat şi a stabili modalităţile de plata;
· prin recuperare în următoarele 6 luni a timpului nelucrat cu menţinerea drepturilor salariale avute anterior;
· fără recuperarea timpului de muncă nelucrat, cu acordarea drepturilor salariale proporţional cu timpul efectiv lucrat.

9.Cum afectează canicula alimentele?

Din cauza temperaturilor ridicate, produsele alimentare se alterează mult mai rapid. Aşadar, procură alimente din locuri autorizate, care dispun de conditii tehnice şi sanitare pentru comercializare, în scopul evitării maladiilor.

Pe lângă aceasta toate fructele şi legumele ar trebui spălate în două ape înainte de a fi consumate. Din categoria produselor cu grad sporit de alterare fac parte carnea si produsele din carne, laptele şi produsele lactate, peştele şi produsele marine, torturile, prăjiturile. Cele mai periculoase rămân ciupercile. Medicii interzic consumul ciupercilor culese în parcuri în preajma gropilor de gunoi de pe marginea şoselelor şi a căilor ferate, deoarece acestea au acumulat substanţe toxice. Inainte de prepararea ciupercilor, ciupercile trebuie fierte în 2-3 ape, timp de cel puţin 15 minute. Un alt produs periculos este îngheţata, când are aspect neomogen, granulat, este neuniform colorata sau partial dezgheţată.

10.Ce faci în calitate de gospodină pe caniculă?

· produsele alimentare proaspete (lapte, produse lactate, carne şi preparate din carne, peşte, etc.)se alterează rapid şi se pot contamina uşor cu microorganisme, dacă nu sunt manipulate corect şi păstrate în conditii speciale;

· cumpără produse alimentare perisabile numai în limita strictului necesar şi consumă-le rapid. Imediat după achiziţionare, produsele alimentare proaspete trebuie depozitate în frigider sau congelator până în momentul consumului;

· nu recongela un produs care a fost dezgheţat în vederea preparării sau care s-a decongelat accidental;

· nu lăsa produsele alimentare proaspete expuse decât în timpul necesar porţionării sau preparării lor;

· evită achiziţionarea borcanelor cu capacul neetanş. Deschide conservele numai în momentul utilizării. Ceea ce nu s-a consumat, trebuie pus imediat la rece şi consumat, de preferinţă, în aceeaşi zi .

11.Cum îţi întreţii frigiderul pe timp de caniculă?

Frigiderul trebuie dezgheţat o dată pe săptămână. Seara se opreşte, iar dimineaţa se goleşte complet şi se spală cu un litru de apă călduţă în care se dizolvă o lingură de bicarbonat de sodiu. Se freacă uşor, apoi se usucă cu o cârpă moale. Nu se folosesc obiecte tăioase la scoaterea gheţii din frigider. Se lasă să se dezgheţe şi să se scurgă singură. Nu se pun alimente în congelator decât la o ora după ce i s-a dat drumul din nou frigiderului. O dată pe lună, se scoate frigiderul din priză şi se curăţă cu aspiratorul grila de ventilaţie. Altfel este posibil ca praful să blocheze ventilaţia. Vasele şi pachetele cu alimente puse în frigider trebui să fie uscate, pentru a nu se lipi prin îngheţ de cutia congelatorului.  

12.Cum îţi aperi sănătatea pe timp de caniculă?

Datorită temperaturilor de peste 32 de grade Celsius, se produce o creştere corespunzătoare a transpiraţiei, care are rol de regulator termic şi care împiedică astfel supraîncălzirea corpului. O dată cu apa, organismul pierde şi săruri minerale ( mai ales pe cele solubile), antrenând astfel multe consecinţe negative : astenie fizică, perturbări ale proceselor metabolice, creşterea simptomatologiei bolilor cronice. 
Pentru evitarea unor asemenea neplăceri se impun măsuri de înlocuire a pierderilor provocate de transpiraţie, a pierderilor de apă, săruri minerale şi vitamine, pentru refacerea condiţiilor normale de funcţionare a organismului. Acest lucru poate fi realizat prin consumarea în medie a doi litri de lichide pe zi, care nu vor fi băute prea reci ( se elimină înainte de a hidrata organismul). În afară de lichidele propriu-zise, se vor consuma cât mai multe fructe şi legume, datorită pe de o parte a rezervelor de apa, săruri minerale şi vitamine pe care le conţin, cât şi datorită faptului că în organism ele cedează apa sub forma de efect retard, asigurând în mod constant şi pe termen lung lichidul.

13.Cum ne protejam bolnavii pe timp de caniculă?

Expunerea la soare, mai ales la ora prânzului, considerată oră de vîrf, trebuie evitată pe cât posibil. Dacă, totuşi ieşiţi, câteva mijloace de protecţie sunt binevenite şi anume – pălării, umbrele, ochelari de soare, îmbrăcăminte subţire, în culori deschise. Consumul zilnic de lichide trebuie crescut la cel puţin 4 litri pe zi, iar alimentaţia să fie cât mai săracă în grăsimi. 
Eforturile fizice, în perioada zilei în care temperatura atinge valorile maxime, activitatea din agricultură, şantiere de construcţii, hale industriale, sunt recomandate a se desfăşura dimineaţa şi seara. Evitarea excesului de cafea şi a consumului de băuturi în încăperi neclimatizate trebuie pe cât posibil evitate. Copii nu trebuie lăsaţi să aştepte perioade lungi în interiorul autovehiculelor parcate la soare. De asemenea, trebuie evitate transporturile pe distanţe lungi în vehicule fără posibilităţi de climatizare. Şi persoanele vârstnice, în special cele cu afecţiuni cardiace şi respiratorii, vor evita deplasările şi frecventarea locurilor aglomerate, care le pot dăuna sănătăţii.

14.Care sunt bolile specifice caniculei?

a.Boala diareică acută (BDA)– se manifestă prin apariţia unor fenomene ca febra, crampele abdominale, greaţa, vărsăturile urmate de scaune apoase. Profilaxia bolii diareice acute este la îndemâna oricui – spălatul mâinilor cu apă şi săpun înaintea meselor şi ori de câte ori este nevoie, precum şi prepararea şi menţinerea alimentelor în condiţii igienice.

b.Hepatita acută virală A – boala mâinilor murdare – are o perioada de incubaţie mult mai lungă, de până la 60 de zile. Perioada de vară reprezintă momentul propice infectării cu virusul hepatitei A, cu atât mai mult cu cât aceasta este o boală a copilăriei, cei mici fiind mai puţin supravegheaţi şi mai tentaţi de consumul fructelor nespălate.

c.Răcelile de vară  - au o incidenţă de loc de neglijat şi sunt favorizate de variaţiile de temperatură şi umezeală. Alimentaţia fără vitamine şi consumul exagerat de alcool conduc la scăderea rezistenţei organismului, cu apariţia iniţial a unei viroze respiratorii ce se poate complica cu pneumonie sau afecţiuni respiratorii grave .

d.Dizenteria – ca şi hepatita, este o boală a mâinilor murdare, datorându-se condiţiilor de trai în care nu se respectă reguli de igienă. Apare atât în mediu rural, cât şi în cel urban, Afectează toate grupele de vârstă putând reveni la aceeaşi persoană de mai multe ori în decursul vieţii. Simptome: dureri abdominale însoţite de febră, scaune frecvente, modificarea şi în cantitate mică, sub formă de mucus, puroi şi sânge . Tratamentul constă în sterilizarea tractului intestinal, adică îndepărtarea microbilor prezenţi în intestine . Medicii recomandă respectarea regulilor de igienă, testarea apei din fântâni şi prezentarea la medic la apariţia oricăror semne de boală diareică.

e.Indigestiile stomacale – au, de multe ori, ca principală cauză consumul de legume insuficient coapte, cel de produse lactate păstrate la temperatura camerei sau de carne de pasăre preparate insuficient. E bine să ai la tine un medicament antidiareic, să bei suficientă apă plată şi ceaiuri pentru a evita deshidratarea. Factorii potenţiali de risc sunt şi apa de robinet sau cuburile de gheaţă. Câteva zile de regim sunt obligatorii.  

f.Arsuri solare -  apar la 4 – 5 ore după expunere, însă pielea începe să se bronzeze cu adevărat abia după 2 - 3 zile, bronzul fiind şi el o modalitate de apărare a pielii. Sunt bine venite duşurile dese şi nu foarte reci. Se recomandă relaxarea într-o cameră răcoroasă şi întunecoasă. În cazurile mai grave este indicat să te adresezi medicului. Insolaţia apare atunci când  te expui pentru o perioada îndelungată la călduri puternice. Apare astfel riscul unei deshidratări severe, agravarea unei maladii cronice sau un atac de căldură. Simptome: crampe musculare la nivelul braţelor, picioarelor sau stomacului ; oboseală, stare de rău, insomnii neobişnuite. Tratamentul insolaţiei constă în ridicarea capului, înfăşurarea capului cu  şerveţele umede şi reci, consumul de lichide şi retragerea într-o cameră răcoroasă. Persoanele cu părul închis la culoare au un risc mai mare de a face insolaţie. Dacă te resimţi în urma expunerii la soare încetează activitatea fizică şi odihneşte-te într-un loc rece blând multă apa sau sucuri de fructe. 

g.Ochelari împotriva radiaţiilor solare – aleasă la întâmplare, fără un consult medical în prealabil, o pereche de ochelari de soare poate duce în timp la afecţiuni grave ale globului ocular şi chiar la miopie. Drumul ce este parcurs de o persoană care are nevoie de ochelari de vedere nu este de cele mai multe ori corect, întrucât nu puţini sunt cei care cumpără de la comercianţi  ambulanţi. Afecţiuni grave precum arsuri ale globului ocular, pot fi provocate şi de ochelarii de soare de o calitate proastă care în loc de lentile speciale cu protecţie împotriva  razelor solare sunt prevăzuţi cu un singur geam colorat. În aceste condiţii, din cauza purtării ochelarilor de soare pot apărea dureri de cap, ameţeli, înroşirea ochilor şi chiar lăcrimare. Ochelarii închişi la culoare nu sunt recomandaţi pentru că pot da dependenţă.   

15.Cum ne ferim de incendii pe caniculă ?

-INSTALATIILE ELECTRICE 
– Aparatele electrice, cablurile electrice,prizele şi întrerupătoarele cu defecţiuni sunt surse frecvente de incendiu. Pentru remedierea aparatelor şi instalaţiilor electrice defecte se apelează la specialişti. Nu utilizaţi aparatele electrice cu mâinile ude. Nu trageţi de cablu pentru debranşarea unui aparat electric. Acesta se poate deteriora devenind o sursă de incendiu. Nu folosiţi prize multiple: adeseori suprasolicitate, acestea se încălzesc şi există riscul producerii unui incendiu. Nu cumpăraţi jucării electrice care se conectează direct la priză, o jucărie  prin care trece o tensiune de 220 V poate fi periculoasă pentru un copil. 

-PODURI, MANSARDE – Este interzisă depozitarea de materiale lemnoase, furaje sau alte materiale combustibile sau inflamabile ( butelii, bidoane cu produse petroliere) în podurile clădirii. Este interzisă folosirea afumătorilor improvizate în podurile clădirilor prin scoaterea unor cărămizi prin coş sau neridicarea zidăriei coşurilor deasupra acoperişurilor ori lăsarea deschisă a uşilor de curăţare.

-FOCUL DESCHIS – se interzice folosirea chibriturilor, lumânărilor,lămpilor de iluminat cu petrol, în depozite de furaje, grajduri, magazii, alte anexe, poduri. Este interzisă folosirea flăcării pentru verificarea etanşeităţii buteliei. In cazul în care butelia este defectă, flacăra, în prezenţa gazului scurs de la butelie, va produce o explozie.

- MIJLOACE DE INCĂLZIRE – se interzice utilizarea instalaţiillor de încălzire cu improvizaţii sau defecţiuni. Amplasaţi în faţa sobelor cu lemn o cutie metalică: aceasta va asigura protecţia faţă de căderea accidentală, direct pe podea ,a lemnelor aprinse, care ar putea determina incendierea materialelor combustibile.

-BUTELIILE DE GAZ LICHEFIATE/ARAGAZ – se interzice folosirea buteliilor de gaz lichefiate fără regulator de presiune, cu garnituri deteriorare, ori cu furtunurile de cauciuc fisurate sau lărgite la capete. Se interzice încercarea cu flacără a etanşietăţii buteliei, garniturilor regulatorilor de presiune sau a furtunului: verificarea se va face cu emulsie de apă cu spumă. Se interzice păstrarea buteliilor în apropierea surselor de căldură ori sub acţiunea directă a razelor de soare. Se interzice folosirea buteliilor în poziţia culcată. Este interzisă trecerea gazului ndin butelie în orice recipiente sau folosirea de butelii improvizate.
- JOCUL COPIILOR CU FOCUL – păstraţi chibriturile, brichetele şi alte surse de foc în locuri în care copii nu au acces. Inlăturaţi orice curiozitate a copiilor în legătură cu focul explicându-le cu răbdare pericolul pe care acestea îl reprezintă pentru viaţa lor.
VI. PROTECŢIA POPULAŢIEI

A.ADAPOSTIREA 

Protecţia populaţiei, a bunurilor materiale şi a valorilor culturale se realizează prin ansamblul de activităţi constând în : înştiinţare, avertizare şi alarmare, adăpostire, protecţie nucleară, biologică şi chimică, evacuare şi alte măsuri.
1. Ce este adăpostirea ?


Adăpostirea este măsura specifică de protecţie a populaţiei, bunurilor materiale, valorilor culturale şi de patrimoniu, pe timpul ostilităţilor militare şi al situaţiilor de urgenţă.
2.Ce sunt adăposturile de protecţie civilă ?

Adăposturile de protecţie civilă sunt spaţii special amenajate pentru protecţia populaţiei în situaţii de conflict armat, proiectate, executate, dotate, echipate şi autorizate privind normele şi instrucţiunile tehnice elaborate de Inspectoratul General pentru Situaţii de Urgenţă şi aprobate de ministrul  Internelor şi Reformei Administrative.

3.Ce cuprinde sistemul naţional de adăpostire ?


Sistemul  naţional de adăpostire cuprinde : adăposturi pentru puncte de comandă destinate Sistemului Naţional de Management al Situaţiilor de Urgenţă, adăposturi publice de protecţie civilă aflate în administraţia consiliilor locale şi fondului privat de adăpostire realizat de agenţii economici şi proprietarii de imobile.
4.Pe timp de pace, pot fi utilizate adăposturile de protecţie civilă pentru alte destinaţii ?

Pe timp de pace adăposturile publice de protecţie civilă, cu excepţia spaţiilor amenajate ca puncte de comandă, pot fi utilizate pentru alte destinaţii, cu respectarea normelor tehnice, cu obligaţia de a fi eliberate în situaţii de urgenţă în maxim 24 ore şi cu informarea prealabilă a centrelor operaţionale din cadrul serviciilor de urgenţă profesioniste.

4. Cum se stabileşte capacitatea de adăpostire în cadrul construcţiilor noi?

Capacitatea de adăpostire în cadrul construcţiilor noi se stabileşte în funcţie de numărul de persoane, alocându-se 1,00 m.p. suprafaţă utilă pentru fiecare persoană sau 2,5 m.c. de persoană.

5. Cum sunt marcate adăposturile de protecţie civilă ?


Adăposturile publice de protecţie civilă trebuie să fie marcate corespunzător iar accesul marcat prin săgeţi să fie vizibil, conform schemei de mai jos.

7.Care sunt regulile de comportare în adăpost ?

In adăpost, persoanele adăpostite trebuie să respecte următoarele reguli de comportare:
· -să respecte ordinea interioară, să nu circule inutil prin adăpost, să păstreze 

· curăţenia şi să nu fumeze;

· -să nu deschidă uşile sau obloanele etanşe şi să nu părăsească adăpostul

· fără aprobare; 

· -să păstreze mijloacele individuale de protecţie pregătite şi să le foloseascăla ordin ;

· -să participle, în caz de nevoie, la acordarea primul ajutor sanitar;

· să execute dispoziţiile şefului de adăpost;

· -să nu introducă în adăpost materiale sau substanţe inflamabile, explozive .

8.Cu ce trebuie dotate adăposturile pentru asigurarea supraveţuirii până la stabilirea stării de normalitate ?

Pentru asigurarea supravieţuirii în adăposturile de protecţie civilă până la stabilirea stării de normalitate, adăposturile trebuie să fie dotate cu următoarele:

· bănci sau scaune;

· rezervor de apă potabilă (bidoane sau butoaie p.v.c.) sau apă minerală îmbuteliată;

· lanternă electrică;

· telefon (în derivaţie la un post din apropiere);

· mijloace de comunicare locală sau centrală (aparat radio, televizor etc.);

· recipiente pentru resturi menajere :

· găleţi cu capac : 1 la 10 persoane ;

· pungi nylon : 1 la 1 persoană ;

· geantă sanitară – cu inventar complet pentru primul ajutor sanitar;

· căşti de protecţie;

· instrucţiuni cu reguli de comportare pe timpul adăpostirii care să fie afişate la     loc vizibil în adăpost;

· trusă de deblocare-salvare: 

· rangă de fier – 3 buc.

· ciocan baros  5-10 kg – 1 buc.

· dalbă metalică – 2 buc.

· spiţuri de 60 cm lungime pt. Spart beton – 2 buc.

· ciocan de mână de 3 kg. – 1 buc.

· ramă bomfaier cu pânză – 1 buc.

· lopată cu coadă – 1 buc.

· topor, târnacop – 2 buc.

B. EVACUAREA

1. Ce este evacuarea ?

Este o măsură de protecţie civilă destinată protecţiei populaţiei, bunurilor materiale şi valorilor de patrimoniu, reglementată prin lege şi se execută în caz de conflict armat sau situaţii de urgenţă.

2. Care este scopul evacuării?

Scopul evacuării îl reprezintă prezervarea vieţii şi sănătăţii populaţiei, punerea în siguranţă a bbunurilor materiale şi valorilor culturale imprtante, precum şi asigurarea continuităţii principalelor activităţi politice, economice şi culturale, pe timpul situaţiilor de conflict armat sau în caz de dezastre.
3. Cum se execută evacuarea ?

Situaţiile de urgenţă în care poate fi executată evacuarea sunt : inundaţii, cutremure de pământ, alunecări de teren, accidente chimice, accidente majore la construcţiile hidrotehnice.

4. Cum sunt clasificate acţiunile de evacuare ?

· în funcţie de momnentul producerii situaţiei de urgenţă :

· anterioară

· concomitentă 

· ulterioară 

· amploare:

· parţială 

· totală 

· modul de organizare :

· de autorităţi 

· autoevacuarea 

5. Ce faci în caz de evacuare ?

· respectaţi ordinea de evacuare stabilită : copii, bătrâni, bolnavi şi în primul rând, din zonele cele mai periculoase ;

· înainte de părăsirea locuinţei, întrerupeţi instalaţiile de alimentare cu apă, gaze, energie electrică şi închideţi ferestrele;

· scoateţi animalele din gospodării şi dirijaţi-le către locurile care oferă protecţie;
· la părăsirea locuinţei, luaţi documentele personale şi o rezervă de alimente, apă, trusă sanitară, un mijloc de iluminat, un aparat radio, iar pe timpul friguros şi îmbrăcăminte mai groasă; 

· după sosirea la locul de refugiu, comportaţi-vă cu calm, ocupaţi locurile stabilite, protejaţi şi supravegheaţi copii, respectaţi măsurile stabilite.

La întoarcerea acasă respectaţi următoarele: 

· nu intraţi în locuinţă în cazul în care aceasta a fost avariată sau a devenit insalubră 
· nu atingeţi firele electrice; 

· nu consumaţi apă direct de la sursă , şi numai după ce a fost fiartă;

· consumaţi alimente numai după ce au fost curăţate, filtrate şi după caz controlate de organele sanitare;

· nu folosiţi instalaţiile de alimentare cu apă, gaze, electricitate, dacât  după aprobarea organelor de specialitate;

· acordaţi primul ajutor victimelor surprinse de inundaţii;

· executaţi lucrări de înlăturare a urmărilor inundaţiei, degajarea malului, curăţirea locuinţei şi mobilierului, dezinfectarea încăperilor, repararea avariilor;

· sprijiniţi moral şi material oamenii afectaţi de inundaţii, prin găzduire, donare de bunuri materiale, alimente, medicamente.

Se consideră o situaţie de urgenţă atunci când se impune intervenţia imediată a Poliţiei, Pompierilor şi Ambulanţei pentru a salva viaţa, bunurile sau mediul.


Pentru  a putea aprecia correct dacă o situaţie este de urgenţă, cetăţeanul trebuie să răspundă la  următoarea întrebare :


“Este nevoie de asistenţă IMEDIATĂ a Poliţiei, Pompierilor sau a Ambulanţei pentru a salva viaţa, proprietatea sau mediul ?

Dacă răspunsul este DA atunci se formează 112 şi se comunică operatorului centrului de primire a apelurilor de urgenţă ceea ce s-a întâmplat. 



Exemple de situaţii de urgenţă : 


Omor, atac armat, atentat, tâlhărie, tulburare gravă a ordinii şi liniştii publice, dezertări, evadări, trafic şi consum de droguri, furturi, accident de circulaţie soldat cu victime sau cu persoane blocate în autoivehicule, explozii, electrocutări, căderi de la înălţime, surpări de teren, accident grav la metrou, accident de aviaţie, accident feroviar, probleme medicale grave, incendii, inundaţii etc. 




Nu este considerată o situaţie de urgenţă 

· dacă ai rămas fără benzină la maşină ;

· dacă pisica ta a rămas imobilizată într-un copac.

Accidentele rutiere soldate doar cu avarierea autovehiculelor nu sunt situaţii de urgenţă. 





Un minut – hotar între viaţă şi moarte 



Atenţie ! Un apel fals poate împiedica sau intarzia o ambulanţă să ajungă la tine sau la cineva drag ţie! Un minut contează în salvarea vieţii tale!



Se interzice  utilizarea numărului 112 în scopuri ce nu reprezintă apeluri de urgenţă. 


 Constituie contravenţii privind prevederile Legii nr.398/2002 următoarele fapte care se sancţionează după cum urmează : 

· Apelarea abuzivă sau alertarea falsă a centrelor pentru preluarea apelurilor de urgenţă – cu amendă de la 100 lei la 500 lei 

Cine sună la 112 trebuie să răspundă la următoarele întrebări:

- Cine telefonează: Numele şi prenumele persoanei care telefonează;
-  De unde telefonează : adresa şi numărul de telefon ; 
-  Ce urgenţă are:  tipul accidentului, prăbuşire clădire, incendiu, etc.;
-  Locul unde s-a produs accidentul: localitate, stradă, număr, etc.;
-  Persoane afectate:  câte persoane au nevoie de ajutor;
- Tipul ajutorului solicitat: menţionaţi, dacă este posibil, nevoile 

de echipament special ;
- Ce se poate face până la sosirea echipei de intervenţie: 



solicitaţi câteva recomandări;

- Confirmarea recepţionării apelului :  solicitaţi numele şi funcţia 



persoanei care a preluat apelul dumneavoastră.

Apelantul trebuie să rămână la telefon pentru a furniza detalii suplimentare asupra urgenţei şi pentru a primi recomandările operatorilor agenţiilor de urgenţă. 
A. SISTEMUL DISTINCTIV NAŢIONAL ŞI INTERNAŢIONAL

AL PROTECŢIEI CIVILE
Semnul distinctiv  naţional al protecţiei civile din România identic celui prevăzut de Protocolul adiţional nr. 1 din 10 iunie 1977 la Convenţiile de la Geneva din 12 august 1949 privind protecţia victimelor conflictelor armate internaţionale. Semnul distinctiv internaţional al protecţiei civile, prevăzut în art. 66 paragraful 4 al protocolului, este un triunghi echilateral albastru pe fond portocaliul. El este reprezentat în figura de mai jos. 

Este recomandat: 

· dacă  triunghiul albastru se află pe un drapel, pe o brasardă sau purtat pe spate, drapelul,  brasarda sau eşarfa de spate se constituie pe fond portocaliu.

· Unul din vârfurile triunghiului să fie întreptat, în sus pe verticală; 

· Vârfurile triunghiului să nu atingă marginea fondului portocaliu;

· Semnul distinctiv trebuie să fie suficient de mare, potrivit împrejurărilor, şi să fie vizibil din toate direcţiile  posibile şi cât mai departe ;

· In timp de pace  semnul este utilizat pentru identificarea clădirilor, mijloacelor de transport personalului, uniformelor şi echipamentului serviciilor profesioniste pentru situaţii de urgenţă specializat cu atribuţii în domeniul protecţiei civile.  

